





19’hemîn Salvegera Şehîdkirina Dr. Qasimlo Û Hevalê Wî, Di 
Rê Û Resmeke Hêja Û Berfereh De Hate Bibîranîn 

Bi hinceta 19'hemîn salvegera terorkirina 
Dr. Ebdulrehman Qasimlo û Ebdula 
Qadirî Azer, li ser maseya gotûbêjê, ji 
aliyê terorîstên rejîma îranê, roja 22'ê 
Pûşperê(12.07.2008), rê û resmeke girse û 
berfireh di hola giştî a civînên PDK îranê de 
bi beşdariya endamên rêberiya Partiya 
Demokrat, nûnerên partiyên siyasî û 
hejmareke zaf ji Kadro û Pêşmerge û 
malbatên wan ve birêve çû. 

Rê û resm bi xwendina sirûda neteweyî a 


"Ey Reqîb" û deqîqeyek bêdengî bona rêzgirtin bo canê paqij yê Şehîdên Kurdistanê dest pê 
kir. 

Piştre Mihemednezîf Qadirî, endamê Deftera Siyasî a PDK îranê, peyama Deftera Siyasî a 
partiyê bi vê hincetê pêşkêş kir. Deqa peyama Deftera Siyasî a PDK îranê di vê hejmara Agirî 
de ketiye ber çavê we xwendevanên hêja. 

Di beşa din a rê û resma 22'ê Pûşperê de, çend sirûd, helbest û pexşanên taybet bi vê 
hincetê hatin pêkêşkirin. 

Herwiha peyama Partiya Sosyalîst a Kurdistanê ji aliyê birêz Nûredîn Agirî û peyama 
hevbeş a Yekîtiya Jin û Ciwanên Demokrat ên Kurdistana îranê bi vê hincetê ve hate 
pêşkêşkirin. 


Bidestveanîna mafên neteweyî 
yên gelê Kurd di çarçoveya 

Iranek Demokratîk û Federal de 
Hejmar: 91 


15’ê Tîrmehê 
Buha: 150 Tûmen 


Rojnameya panzdehrojî ya siyasî, çandî û 

Peyama Mistefa Hicrî 
Derheq... 


giŞtî 


Dr. Ismaîl Beşîkçî: 

“DR. QASiMLO 
RONAKBÎR Û 
ABORÎNASEKE 
HÊJA BÛ” 

Di R.4'an ya Paşkoyê de 


Partiya Demokrat ya Kurdistana Iranê diweşîne 


Beşdariya Şanda PDK 
îranê Di 23'hemîn 
Kongireya ES'ê De 


Bizava Neteweyî A Kurd Ji 
Nêrîna Dîroka Siyasî Ve 


Jinên Birîndar En 


Kîmyabarana 
Bajarê Serdeştê 


Di 19'hemîn Salvegera Şehîdên Viyenê De: 


LI KURDISTANA IRANE GIREVA 
GiŞTÎ HATE LiDARXiSTiN 


► Bi hinceta 19'hemîn 
salvegera şehîdkirina Dr. 
Qasimlo û Ebdula Qadirî 
Azer li ser maseya 
gotûbêjê, bi destê dîplomat 
terorîstên rejîma Xomêynî, 
xelkê bajarên Kurdistana 
îranê li ser bangewaza PDK 
îranê, gireveke giştî bona 
nîşandana nerazîbûnê bi 
awayekî girseyî û berfireh 
lidar xistin. Bi vî awayî gelê 
Kurd nerazîbûna xwe ya 
sivîl û aştiyane li hember 
siyaseta terorîstî a vê 
rejîma kevneperest dan 
xuyakirin. 

Serbarê daxistina dikan û 
bazaran, di roja 22'ê 
Pûşperê, salvegera vê 
cinayetê, xelkê Kurdistanê 
seet 22'ê şeva wê rojê jî bo 
dema 3 deqîqeyan çirayên 
malê xwe temirandin û 
êvariya wê rojê jî bi kincên 
Kurdî daketin ser rê û 
şeqaman. 

Nûçeyên berfireh di 


Dr. Qasimlo û Ebdula Qadirî 

Peyama Birêz Mistefa Hicrî, Sekreterê Giştî Yê PDK îranê Ji Bo 23’hemîn 

Kongireya Enternasyonala Sosyalîst 




yekê jî bi awayekî bêrehmane cezayan bi 
ser wan disepînin. Her niha bi dehan kes ji 
xebatkarên partiya me di girtîgehên 
Komara Îslamî de ne. 

Tenê di 6 mehên borî de, 42 kes ji 
welatiyên Kurd bi awayên cur bi cur ji aliyê 
rejîmê ve hatine kuştin û bi sedan kes 
hatine zîndanîkirin, lîsteya cinayetên rejîmê 
ku di 6 mehên borî de rêve çûne, li ber 
destê we de ye. 

Ewa ku min bi kurt û kinî li ser 
Kurdistanê bas kir, tenê weke nimûneyekê 
ye û rewşa neteweyên din ên îranê jî bi 
ferq û cudahiyeke kêmtir her bi vî awayî ye. 

Meşandina vê siyasetê di heyamê 30 
salên borî de, ê bûye sedema vê çendê ku 
roj bi rojê berxwedana xelkê tevî rejîmê 
xurt û zêdetîr bibe û rejîm jî bêrehmanetir 
xelkê qir û serkut bike. Bi awayekê ku niha 
rejîm xebat û berxwedana Jinan, Kedkaran, 
Mamostayan û tex û qatên din ên civakê ku 
tenê ji bo mafê sinfî yên xwe dixebitin, 
gellek bj tundî diperçiqîne, tepeser dike. 

PDK îranê ku ceribîna zêdetirî 60 salan 
xebat û berxwedan li dijî dîktatorî û 
dabînkirina demokrasiyê di îranê de heye, li 
ser vê baweriyê ye ku tenê rêya pêkve 
jiyana aştiyane a neteweyên^ cuda di 
welateke pirrnetewe weke îranê de, 
misogerbûna hemû mafên demokratîk û 
neteweyî ên wan e û eva jî tenê bi 
avakirinek sîstemek demokratîk a Federal di 
îranê de tê holê. Bi awayekê ku her gelekê 
li ser axa xwe desthilata xwecih ji bo 
birêvebirina xwe hebe û li gor qanûnan jî di 
rêvebirina giştî a welat de beşdar be. 

Ji bo bidestveanîna vê daxwazê, partiya 
me bi alîkariya 15^ partî û rêxistinên din ji 
tev neteweyên îranê, eniyek bi navê 
Kongireya Neteweyên îrana Federal 
pêk aniye û bi hev re dixebitin. 

Hevalino! 

Heke guhartina hikûmeta Komara Îslamî 
a îranê bi hikûmeteke demokratîk, 
xwesteka hemû gelên îranê û civaka 
navneteweyî ye, tekoşîn ji bo bidestxistina 
vê meremê jî hewceyî bi alîkariya tev aliyan 
heye. Lê mixabin azadîxwazên îranê di wê 


qada berxwedanê de bi tenê mane, renge 
ew nekarin bo demeke dûr û dirêj li 
hember serkutkirina hovane û çewisandina 
ji aliyê rejîmê ve, xebatê bidomînin û tirsa 
vê yekê heye ku di berxwedanê de bêhêvî 
bibin. Ewa di halekê de ye ku dengê nerazî 
yê civata navneteweyî li dijî îranê, zêdetir 
bi hewl û xebatên rejîmê ji bo meyandina 
Uraniyûmê bi armanca bidestxistina çeka 
Etomî hatiye girêdan û herwiha gefên wê 
rejîmê ji welatên deverê. 

Pirsa me li vir ewa ye ku: Gelo heke 
rejîma Komara Îslamî a îranê dest ji 
zaxkirina Uraniyûmê berde û gefê ji 
welatên herêmê neke, wê demê civata 
navneteweyî dê jê razî be û xelat bike? Di 
rewşeke wilo de, êdî destê dewleta Îslamî a 
îranê li serkut û zordariyê derheq 
azadîxwazan û gelên îranê dê valatir û 
vekirîtir bibe û bêtirstir dê wan bikuje û 
tepeser bike^ 

Komara Îslamî a îranê bi xurt û 
berfirehkirina terorê, pêkanîna ne ewlehî di 
herêmê de û cihgirkirina dîktatoriya Olî a 
weke xwe ji bo welatên din ên cîhanê, 
hemû karîn û şiyana madî û olî a xwe yê 
xistiye holê, alîkariyên herî mezin dide 
hikûmet û girûpên Fendemêntalîst ên 
navçeyê û hemû bi hev re bi serokatî û 
hevkariya îranê, astengeke mezin li 
hember berbipêşdeçûna demokrasiyê û 
tenahiyê di herêmê de çê kiriye û heta niha 
serkevtin jî bidest xistine. 

Li hember wê eniya xurt û cihê tirsê de, 
hikûmet û rêxistinên demokratîk ên 
welatên cîhanê, ji bo bihêzkirina 
demokrasiyê, têkşikandina van kosp û 
astengane û piştgirî ji hêzên demokratxwaz 
ên îranê û deverê çi kirine? 

Em hêvîdar in ku heta ji vê derengtir 
nebûye û^ xeter û gefên rejîma Komara 
Îslamî ya îranê ji vê çendê zêdetir nebûne, 
ji bo vê kaos û dêvzimeyê çareseriyek bihê 
peydakirin ku roj bi roj zêdetir pelan davêje 
û bihêztir dibe. 

Mistefa Hicrî 

Sekreterê Giştî yê Partiya Demokrat 

__i:_j _î_* 


enabê Serok! 

Gelî rêzdaran! 

Ez xwe bi bextewer dizanim ku ev 


derfete ji min re pêk hat ku bas li 
dabînkirina demokrasiyekê bikim ku 
dubendî û nakokiya navbera neteweyan ji 
nav dibe û biratî û bi hev re jiyana hemdem 
di nava wan de misoger dike. Neteweya 
me, anko Kurd bi giştî, neteweya herî 
mezin a bêdewlet û bindest ya Rojhilata 
Navîn e û di heyamê nêzîk du sedsalên borî 
de, ji bo dabînkirin û cihgirkirina demokrasî 
û mafê neteweyî li dijî dîktatoriyê xebat û 
berxwedan kiriye. Di rêya wê armancê de 
xaka me hatiye şewitandin, xelkê me bikom 
hatiye kuştin û qirkirin û em ji mafên herî 
destpêkî ên mirov ku xwendin bi zimanê 
Zikmakî ye, hatine bêparkirin. Ji bo ku 
meremên min baştir rohn û zelal bibin, rêyê 
bidin min bila ez li ser çawaniya liv û lebat 
û bîrkirina hikûmeta Komara Îsjamî ya 
îranê tevî gelê Kurd di Kurdistana îranê de 
bas bikim ku xebat û tekoşîna siyasî ya 
partiya me di wî parçeyî de ye: 

Her ji rojên destpêkîn ên hatine serkara 
desthilata wê rejîmê ve, partiya me, PDK 
îranê, bi alîkariya komek ji partiyên siyasî 
ên din yên Kurdistanî, bi armanca 
peydakirina çareseriya aştîxwazane a pirsa 
Kurd di wî welatî de, ji hikûmetê re 
pêşniyara gotûbêjan kirin, lê wan di bersivê 
de, piştî hederdana salek demê, çaxekê ku 
leşkerê berfireh yê xwe organîze kir, 
partiyên siyasî yên Kurdistanî îlegal îlan 
kirin û êrîş kirin ser Kurdistanê û heta 
Xomeynî Fetwaya Ghad li dijî gelê Kurd 
ragihand. Ev rewşa kambax û xirab li 
Kurdistanê heta niha jî dom dike. 

Di vê heyamê de bi hezaran kes ji 
xebatkarên Kurd nemaze tekoşerên PDK 
îranê li hundir û derveyî welat hatine 
şehîdkirin yan terorkirin, ku 


Dr. Ebdulrehman Qasimlo û 
Dr. Sadiq Şerefkendî di rêza 
wan xebatkaran de ne. 

Niha hêzên rejîmê weke axeke 
dagirkirî bi Kurdistanê re 
tevdigerin. Siyaseta rejîma 
Komara Îslamî ewa ye ku bi zora 
çewisandin û tund û tûjiyê, 
xwesteka demokrasiyê û mafê 
neteweyî yê wî gelî serkut bike, ji 
ber ku ew li ser vê baweriyê ne 
ku xurtbûna her tevgereke 
azadîxwazane dibe sedema 
parçeparçebûn û ji hev belavbûna 
Iranê, lewra jî xebatkarên me û 
neteweyên din yên îranê bi 
cudaxwaz dihesibînin û li gor vê 

Şandeke Payebilind Ya PDK Iranê Di 23’hemîn 
Kongireya Enternasyonala Sosyalîst De Beşdarî Kir 



andeke payebilind a PDK Iranê 
bi serokatiya Mistefa Hicrî, 
Sekreterê Giştî yê vê partiyê, 

beşdarî 23'hemîn kongireya 
Enternasyonala Sosyalîst bû ku li welatê 
Yûnanê de hate lidarxistin. 

Di saziya Enternasyonala Sosyalîst de, 
170 partî û sazî endam in û saziya han 
piştî Rêxistina Neteweyên Hevgirtî, 
mezintirîn û berfirehtirîn Rêxistina 
navneteweyî ye ku xwediyê statûya 
ravêjkarî di vê saziyê de ye. 

Xebatên 23'hemîn kongireya "SI"ê tevî 
mêvandariya Partiya Sosyalîst a Yûnanê, 
(PASOK) roja 30.06.2008'an, li Atena 
paytextê Yûnanê de, dest pê kir. 

Şirovekirina pirsên cîhanî di roja 
yekem a kongireyê de 

Kongireya han roja 30.06.2008'an, bi 
axavtinên Yorgo Papandru, Serokê 
Enternasyonala Sosyalîst bi fermî dest bi 
karê xwe kir. 

Navhatî di axavtinên xwe de piştî 
bixêrhatinkirina şandên beşdar di kongirê 
de, li ser pirsên bingehîn ên cîhanê yên 
weke germbûna hewa û encamên wê, 
xizanî, kêmbûn û giraniya hewcehiyên 
xwerinê, binpê kirina mafê mirovan û 
demokrasiyê axivî. 

Di beşa duyem a pirogramên roja 
yekem a kongireyê de ku bona 
jordebirina pileya endambûna hejmarek 
ji partiyên endam û her wiha şirovekirina 
daxwazên hin partî û saziyan bona 
endambûn di vê^ saziyê de, hatibû 
terxankirin, PDK îranê weke endamê 
Ravêjkar a vê saziyê hate diyarîkirin. 

Her wiha di vê beşê de, Yorgo 
Papandru û Lûyîs Ayala bi piraniya 
dengan weke Serok û Sekreterê Giştî yê 
Enternasyonala Sosyalîst hatin hilbjartin. 

Şirovekirina pirsa aştî û demokrasî 
di beşa yekem a karên roja duyem a 
kongirê de 

Di roja 01.07.2008'an de, (duyemîn 
roja kongirê) pirsa aştî di cîhanê de, 
çareserkirina aloziyan û xebat bona 
çareserkirina pirsên navneteweyî û aborî 
ên cîhanê, kete berbas. 

Di vê beşê de hejmarek ji kesayetiyên 
beşdar di kongirê de yên weke Mehmûd 
Ebas, Serokê Hikûmeta Otonom a 
Felestînê, Êhud Barok, rêberê Partiya 
Karkerên Îsraîlê, Yûsî Bilîn, rêberê 
Partiya Yaşadî a Îsraîlê û Celal 
Talebanî, axivîn. 

Tekezkirina "SI"yê derheq 


domandina xebat û çalakiyan bona 
çareserkirina pirsa Kurd 

Di pêşnivîsa roja duyem û destpêka 
roja sêyem a kongirê de, mijarên jêrîn 
ketine berbas û şirovekirinê: 

- Hewldan bona guhartina aboriya 
cîhanê, ji rêyeke nû ve bi armanca 
xurtkirin û dabînkirina derfetên karî û 
wekhev ji bo gişt mirovan. 

- Girtinepêşia rêçareyên hewce bona 
berbirûbûn tevî kirîza giranî û kêmbûna 
hewcehiyên xwerinê û çareserkirina kirîza 
han di pêşerojeke nêzîk de. 

- Pirsa koçkirina mirovan ji bo welatên 
pêşkevtî. 

- Pejirandina belge û biryarnameya 
"SI"yê derheq aştî û çareserkirina kirîzên 
navneteweyî di beşa têkildar bi Rojhilata 
Navîn. Hêjayî gotinê ye ku di vê 
biryarnameyê de, bendek ji bo pirsa gelê 
Kurd hatiye terxankirin. Di benda han de 
hatiye: "Enternasyonala Sosyalîst, li ser 
sozên xwe ên derheq çareserkirina 
aştîxwazane a kirîzên navneteweyî yên 
weke pirsa Kurd di Rojhilata Navîn de, 
tekezê dike". 

Di heyama karê kongirê de, şanda 
PDK îranê, belgenameyeke 27 rûpelî 
derheq cinayetên rejîma Komara Îslamî a 
îranê li Kurdistanê di heyamê 6 mehên 
borî yên sala 2008'an de û her wiha 
nameya Mistefa Hicrî, li ser rewşa PDK 
îranê û diyarîkirina rêçareya demokratîk 
ji bo çareserkirina pirsa Kurd li çarçoveya 
sîstemeke demokratîk û federal de, xiste 
ber destê beşdarên kongirê. 


Hevdîtinên şanda PDK îranê dî 
perawêza karê kongîrê de: 

Şanda PDK îranê li perawêza 23'hemîn 
kongireya "SI"ê de, hin hevdîtin tevî 
çendîn şandên beşdar di kongirê de pêk 
anî ku navê wan bi awayê jêrîn e: 

- Partiya Karkerên Îsraîlê 

Partiya Sosyal Demokrat a 
Almaniyayê 

- Serokê Partiya Sosyal Demokrat a 
Japonê ku yek ji cîgirên Serokê Saziya 
"SI"ê ye 

- Berpirsê girûpa Kar a Kurdên "SI", 
birêz Konî Fîdrîkson 

- Partiya Sosyal Demokrat a Swêdê 

- Partiya Xelkê Pakistanê bi serokatiya 
Asêf Elî Serdarî, hevjînê Bînezîr Boto 

- Serokê Partiya Demokrat a Nû ya 
Kanadayê 

- Berpirsê Pêwendiyên Navneteweyî 
yên Partiya Sosyalîst ya Norwejê 

- Berpirsê Pêwendiyên Navneteweyî 
yên Partiya Kar a Norwejê 

Hêjayî gotinê ye ku di hevdîtinên han 
de, Sekreterê Giştî yê PDK îranê bal 
kişande ser binpêkirina sîstematîk a mafê 
mirovan li îranê, daxwazên demokratîk 
ên gelê Kurd û hemû neteweyên îranê, 
pirsa terorîzmê, pirsa bidestxistina çekên 
Etomî ji aliyê rejîma Komara Îslamî a 
îranê û maytêkirin vê rejîmê li kar û 
barên welatên herêmê de. 

23'hemîn kongireya Enternasyonala 
Sosyalîst, sibêdeya roja 30.06.2008'an, 
dest bi karê xwe kir û piştî sê rojan karê 
berdewam, roja 02.07.2008'an, dawî bi 
karên xwe anî. 

Li bajarên Kurdistana îranê, 19'hemîn salvegera Şehîdkirina Dr. Qasimlo û Ebdula Qadirî Azer 

Bi GÎREVEKE GiSTÎ HATE BiBÎRANÎN 





Bi Hinceta 22’ê Pûşperê, Rê Û Resmek Hêja Û Berfireh Di Navenda 3’ê A 

Kurdistanê De Hate Lidarxistin 


oja 22'ê Pûşpera 

îsal(12.07.2008)'an, bi hinceta 
terorkirina Dr. Ebdulrehman 


Qasimlo û Ebdula Qadirîazer, rê û 
resmek hêja û berfireh li Navenda 3'ê a 
Kurdistanê, bi beşdariya sedan kes ji 
Kadro û Pêşmerge û endam û malbatên 
wan û her wiha komîteyên Hewlêr, 
Kampa Kawe û Kampa Soran ser bi 
rêxistina navenda 3'ê a Kurdistanê hate 
lidarxistin. 

Rê û resm bi xwendina sirûda 
neteweyî a "Ey Reqîb" û deqîqeyek 
bêdengî ji bo canê paqij yê şehîdên 


Kurdistanê dest pê kir. Piştre peyama 
Navenda 3'ê a Kurdistanê bi vê hincetê ji 
aliyê Mihemedsalih Qadirî, endamê 
Komîteya Navendî û berpirsê Navenda 


3'ê a Kurdistanê ve hate pêşkêşkirin. 

Mihemedsalih Qadirî di peyama xwe 
de serbarê bibîranîna bûyera terorkirina 
Dr. Qasimlo û Ebdula Qadirîazer, bal 
kişande ser rola berçav a Dr. Qasimlo di 
bizava neteweyî a Kurdistanê de. 

Piştre peyama Komîteyên Soran, 
Hewlêr, Kampa Kawe û Yekîtiya 
Xwendekar, Jinan û Ciwanên Demokratê 
ên Kurdistana îranê hate xwendin. 

Her wiha di doma rê û resmê de, 
çendîn helbest û pexşan û sirûdên 
şoreşvanî hatin pêşkêşkirin. 


^ sal 19'hemîn salvegera şehîdkirina 

| Dr. Qasimloyê nemir, rêberê bilîmet 
A û jêhatî yê PDK îranê û kekê Ebdula 

Qadirî Azer ji salên borî mezintir û 
gireseyîtir hate bibîranîn. îsal jî gelê Kurd li 
bajarên Kurdistana îranê bi awayekî 
berfireh û girseyî tevger û çalakiyên curda 
cuda ên bibîranîna Şehîdên Viyenê û 
şermezarkirina wê kiryara cinayetkarane ji 
aliyê dîplomat terorîstên rejîma Komara 
Îslamî meşandin. 

Xelkê welatparêz û azadîxwaz yê Kurd li 
bajarên Serdeşt, Bokan, Bane, Mehabad, 
Ciwanro, Seqiz, Urmiye, Pawe, Kirmaşan, 
Selmas û yên din, roja 22'ê Pûşpera 
1387'an (12.07.2008)'an li ser bangewaza 
fermî a PDK îranê, dikan û bazar daxistin û 
bi vî awayî nerazîbûna xwe a aştiyane û bê 
hebûna tu tund û tûjiyekê li hember kiryara 
hovane a terorkirina Şehîd Dr. Qasimlo û 
hevalên wî ji aliyê dîplomat terorîstên 
rejîma Komara Îslamî nîşan dan. Di çend 
salên borî de jî xelkê li bajarên Kurdistanê 
di wê rojê de dikan û bazar daxistibûn, lê 
îsal gireva han a nerazîbûnê gellek 
berfirehtir û qirseyîtir hate meşandin. Ji ber 
vê yekê rewşa awarte li bajarên Kurdistanê 
hatibû ragihandin û^ hêzên ewlekarî û 
leşkerî ên Komara Îslamî di tev rê û 
şeqamên bajarên Kurdistanê de cihgir bûn. 
Bona pêşîgirtin ji birêveçûna girevgirtina 
han ji aliyê xelkê Rojhilatê Kurdistanê ve, 
hêzên rejîmê gaf ji xelkê xwarin û bi 
awayên cur bi cur zext û givaş ji xelkê û 
nemaze dikandaran re anîn, lê xelkê dikan 
û bazar daxistin û gireveke berfireh li 
bajarên Kurdistanê dihat xuyakirin. 

Li piraniya bajar û herêmên derdorê ji 
aliyê endamên xebatkar û netirs yên nepenî 
ên PDK îranê çalakiyên teblîxî hatin 
pêkanîn û bi belavkirina wêne, CD, pirtûk, 
daxuyanî û nivîsandian dirûşman, Dr. 
Qasimlo hate bibîranîn. 


3 dîmen ji daxistina dukan û bazaran li 
bajarên Kurdistana îranê bi boneya 
19’hemîn salvegera terorkirina Dr. 

Qasimlo û hevalên wî 

Ji bo tirsandina xelkê welatparêz yê 
Seqizê ku sibêdeya îro 22'ê Pûşperê (12'ê 
Tirmeha 2008), 3 helîkopterên Kubra li 
esmanê bajarê Seqizê digeriyan. Di 
şeqaman, cihên giştî û heta kûçeyên 
bajarên Kurdistanê de, hêzên bi tevahî 
çekdar û garda taybet hatibû cihgirkirin. 
Hêzên rejîma Xomeynî li bajarên Kurdistanê 
li hêcet û mihaneyekê digeriyan ku wê 
gireva nerzîbûn û şermezarkirinê serkut 
bikin û weke salên berê xwînê birêjin, xelkê 
Şehîd, bjnndar û binçav bikin. 

Şeva 22'ê Pûşperê, Kurdan Çiyayên 


Malên Xwe Temirandin 

Xelkê Kurdistanê, piştî 
bazaran û birêvebirina girevgirtina seranserî 
bi hinceta 19'hemîn salvegera terorkirina 
Dr. Ebdulrehman Qasimlo û Ebdula 
Qadirîazer, di şeva 22'ê 
Pûşperê(12.07.2008)'an de, bo heyamê sê 
deqîqeyan çirayên malên xwe temirandin. 

Her wiha êvariya roja 22'ê Pûşperê xelkê 
bi berkirina kincên Kurdî daketin ser şeqam 
û kûçeyan. 

Ji ber vê çalakiya şermezarkirinê û gireva 
nerazîbûnê, gundî li herêmên cur bi cur ên 
Kurdistanê, wê rojê neçûn bajaran û di 
gundên xwe de Şehîdên bûyera terorîstî a 
Viyenê bibîr anîn. 

Ji bo rêzgirtin ji 19'hemîn salvegera 
şehîdkirina Dr. Qasmilo û hevalên wî, li 
welatên cur bi cur ên Ewropayê weke 
Danîmark, Swêd, Norwej, Fînland, 
Birîtanya, Fransa, Otrîş û herwiha Kanada û 
Amerîkayê jî endam û alîgirên PDK îranê û 
Kurdistaniyan, semînar, panel, meş û rê û 
resmên mezin û qirseyî pêk anîn û li hin 
welatan meşnên nerazîbûnê ji bo 
şermezarkirina cinayeta hovane a Viyenê di 
sala 1989'an de hatin lidarxistin. 

Li binke û baregehên PDK îranê de, 
çalakiyên cuda cuda û rê û resm û semînar 
bona rêzgirtin ji bîranîna Şehîdkirina Dr. 
Qasimlo û Kekê Ebdula Qadirî Azer birêve 

Bizava Neteweyî A Kurd Ji Nêrîna Dîroka Siyasî Ve 


Beşa 3 


Bêhzad Xoşhalî * 

Wergeran ji Farsî/ Omîd Esxeran 


S imayîl Axayê Simko, sala 1825'an 
a Zayînî hate dinê û piştî mirina 
babê wî, rêberiya êla Şikak kete 

stûyê Simayîl Axayê Simko. Navhatî piştî 
şerê cîhanê ê yekem hate nav biyava 
berxwedana siyasî ji bo bidestveanîna mafê 
Kurdan. Berî wê demê, Simko li tu 
çalakiyeke siyasî beşdar nebûye. Her çend 
ku ji ber pêgeha bihêz ya eşîretî di heyamê 
şer de, ji aliyê hêzên Rûs ve hate 
binçavkirin û ji bo Tiflîsê hate dûrxistin, lê 
piştî heyamekê bi merca rûniştina bi neçarî 
li bajarê Xweyê, serbest hate berdan. 

Di destpêkê de hewce ye em qala 5 
sedemên: Kiryar, Sebeb, Biyav, Alav û 
Armancê di bizava Simko de bikin. 

Kiryar: Bizava Simko 
Sebeb: Siyamîl Axayê Simko 
Biyav: 

A): Dem 1919 - 1930(bo heyamê 11 
salan) 

B): Cih: Herêma Bakûrê Rojhilat û 
Başûrê Rojhilat yê Kurdistanê 

Alav: Bizava çekdarî li rex dîplomasiya 
navneteweyî di çarçoveya pêwendiyan tevî 
nûnerê Rûs, Birîtaniya û îranê 

Armanc: Azadiya Kurdistanê û avakirina 
dewleta Kurdî 

Simko piştî bidawî hatina şerê yekem ê 
cîhanî, weke rêberek siyasî hate nasîn û bi 
armanca avakirina dewletek Kurdî di 
herêmê de, di sala 1919'an de, tevgera xwe 
dest pê kir û beşek berçav ji herêmên 
Rojhilatê Kurdistanê(Bakûrê Rojavayê 
îranê) azad kir, lê di sala 1921'an neçar bi 
paşdekişiyanê bû û ber bi welatê Turkiyê 
reviya. 

Di sala 1924'an de, bi ragihandina efûya 
giştî vegeriya îranê, lê di sala 1926'an de 
dîsan dest avête bizavek din û vê carê jî 
piştî têkçûna hêzên wî, hate binçavkirin û 
bo welatê Turkiyê hate dûrxistin û di wî 
welatê de hate zîndanîkirin. Simko piştî 
azadbûnê vegeriya îranê û di encam de di 
sala 1930'an de bi darêtina pîlanekê ji aliyê 
Riza Xan ve hate şehîdkirin. Bizava Şikakan 



bi şehîdbûna Simko, piştî 11 salan çalakiyên 
lekşerî û siyasî, bidawî hat. 

Taybetmendiyên serhildana Simko 

1- Bizava Simko bizavek herêmî bû û 
eşîra Şikak xwediyê rolek berçav di vê 
bizavê de bû 

2- Eşîra Şikak ji du êlên Evdûyî û 
Memdûyî pêk hatiye ku li bakûrê gola 
Urmiyê akincî ne 

3- Sedema bingehîn di pêkhatina hizra 
tevgera Simko de, komploya kuştina 
Ceweraxa ji aliyê Fermandarê Mehabadê ve 
bû 

4- Simko di gişt axavtinên xwe de, qala 
azadiya Kurdistanê û avakirina dewleta 
Kurdî dike 

5- Navhatî jî weke Şêx Ubeydula Neherî, 
di pêwendiyên xwe de, ji bo Kurdan ji 
peyva netewe mifahê distîne û serbarê 
pêşkêşkirina mînakan, bi aweyekî 
berdewam ji hin peyvan mifahê distîne ku 
"bindestbûna neteweya Kurd" û "Mafê 
diyarîkirina çarenivîsê" bi wateya îroyî dixe 
ber bîr û hizra meriv. 

Di nameya Simko ji bo Zeferuldolê, 
fermanderê hêzên Azerbaycanê de, hatiye: 
"Hûn binêrin gellek neteweyên biçûk û kêm 
yên cîhanê ku di warê berfirehiya coxrafî 
şêniyan ve ji neteweya Kurd kêmtir in, 
çawa karîne azadiya xwe li hember dewleta 
Almanyayê bidestve bînin û bigihîjin 
serxwebûnê. Heke neteweya Kurd jî nekare 
mafê xwe ji dagirkeran bistîne, mirin ji bo 
gelê Kurd baştir e ji êxsîrî û bindestiyê". 

Her wiha Simko di bersiva pirsên General 
Şerîf Paşa, nûnerê herêmên Kurdakincî li 
Stanbolê, dibêje: "Di zirûfa niha de, ez 
rêberiya tevgera Kurd dikim û hêj ez ne 
xwediyê rêxistinek îdarî û siyasî me. 
Giringtirîn armanca me, azadiya Kurdistanê 
ye û dema ku em gihîştin azadiyê, wê demê 
ne girîng e ku çi kesek rêberê Kurdistanê 
ye. Ez bixwe tu car ji rêberiya gişt Kurdan û 
desthilatdariyê re ne hizirîm. Derheq alayê 
jî ku we pirs ji min kirbû, bi baweriya min 
roja ku Kurdistan rizgar be, em dikarin ji 
alayê re jî bifikirin ku dê wê bikin sembola 
neteweyî a xwe". 

6- Pêwendiyê dîplomatîk: 

- Li Nîsana sala 1919'an, Simko Seyîd 
Taha weke nûnerê xwe dişîne Bexdayê 
hetanî ku tevî Wîlson, nûnerê Birîtaniyayê li 
Mezopatamiyayê gotûbêjan bike. Mijara 
sereke di gotûbêjên han de, hewl ji bo bi 
qîm gihandina Birîtaniyan ji bo pejirandina 
serxwebûna Kurdistanê û avakirina 
dewletek serbixwe a Kurdî ye. 

- îlona sala 1921'an, Simko li bajarê 
Şinoyê tevî Kaks, nûnerê Birîtaniyayê, 
hevdîtinekê pêk tîne. Hevdîtinên han bi 
awayekî qonax bi qonax hetanî sê salan 
dom dikin. 

- Di sala 1924'an de, di nameyekê de ji 
bo nûnerê Birîtaniyayê li Mezopotamiyayê, 
dinivîse: " Ez û Seyîd Teha sozê didin we 



* lêkolînvan û nivîskarekî 

Rojhilatê Kurdistanê ye 

herdem ku dewleta Birîtaniyayê amade be 
ku bona avakirina dewleteka serbixwe a 
Kurdî, piştevaniyê ji me bike, em dê Turkên 
nejadperest ji bajarên Kurdakincî bavêjin 
derê. Em dikarin heya Enqerê jî tevî 
dujminan şer bikin, heta em dikarin li başûr 
jî, heya Sine biçin û herêmên Kurdakincî ji 
destê rejîma îranê bînin der". 

- Simko di sala 1922'an nûnerek xwe 
şande cem Rûsan, lê Yekîtiya Soviyet a 
berê ji ber peymannameya 26'ê Şibata 
1922'an û normalbûna pêwedniyên Soviyet 
û îranê, daxwaza Simko napejirîne. 

- Hevdîtin tevî Heyder Beg Kurk li 
Şemzînan û daxwaza hevkariyê ji wî 

7- Hevdembûna bizava Simko tevî 
serhildana Şêx Mehmûd li başûrê 
Kurdistanê û Serdar Reşîdxan li herêma 
Kirmaşanê ku ji aliyê Birîtaniyayê ve 
piştevanî jê dihate kirin û weke kesek bona 
serokatiya Kurdistanê hatibû diyarîkirin 

8- Pêşwazîkirin ji Şêx Mehmûd weke 
Lehengek Neteweyî û bi fermî nasîna 
navhatî, weke rêberê gişt Kurdan 

9- Renge çi di biyava Kiryar û çi jî di 
dîroknivîsandinê de, em tu rêberek Kurd 
weke Simko mêze nekin ku bi vî awayî 
neketibe ber xezeba dagirkeran 

Simko di yek ji daxwazên xwe ji bo 
"Wezareta Derve a Soviyetê" de, dibêje: " 
Ez girîngî û pûteyek zaf didim Soviyetê ku 
piştevaniyê ji azadiya gelên bindest ên 
cîhanê dike. Heke di cîhanê de, neteweyek 
bi şeref û xwediyê pirensîp û pîvanan hebe 
ku heya niha negihîştibe azadî û 
serxwebûnê, ew netewe, neteweya Kurd e 
ku ji aliyê cîranê xwe yê bakûr ve jî 
piştevanî jê nahê kirin ku ez jî endamek 
biçûk ji wî gelî me. Ez ji bo azadiya gelê 
Kurd, amadeyî her cure hevkariyekê 
me(rapora Çîçrîn bo Wezareta Karê Derve 
ya Rûsiyê 1922). 

Belgeya Wezareta Karê Derve ya 
Birîtaniyayê 

Simko û helwesta Birîtaniyayê li hember 
bizava wî 

Belgeya hejmar(371)(2262) bervara 20'ê 
Tirmeha 1921'an, nameya nihênî a 
leşkereke siyasî yê Birîtaniyayê li bajarê 
Raniyê ye: 

îşare bi nameya Simko ji bo Babekr 

Pişder, nêrîna min derheq vê nameyê bi awayê jêrîn e: 

Simko ku di heyama temenê xwe de, jinavçûna çend 
dewletan bi çavên xwe dîtiye, bi sehkirina vê çendê ku 
hikûmeta niha, xwediyê rûçikek cuda ye, hêj cihê xwe yê 
rastîn ne nasiye. Ew bi tu awayekê neamadeyî ji dest dana 
desthilata niha ye, di encama vê çendê de, ew lişûn 
peydakirina alîgirek biyanî ye. Derheq herêmên bakur jî 
berfirehbûn û bihêzbûna pêwendiyên me tevî Simko dê 
baştirîn bandorên xwe yên erênî hebin. Rast û nerast Simko 
niha gihîştiye nav û dengek zaf ku bi hurmet ve qala wî tê 
kirin. Bi nêrîna min, em dikarin bi hevkarî û piştevanîkirin ji 
Simko, gellek asteng û girêpêçkên hemberî xwe ji holê rakin. 

Fo371/6347/2262, 20 July 1921 

Her di heman belgenameyê de(S.63 bervara 20.07.1921), 
nameya Simko ji bo Babekr Axayê Silêmaniyê hatiye 
tomarkirin ku Mela Silêman ew name gihandiye destê Babek 
Axa. Naveroka namê bi vî awayî ye: " Tu hikûmetek din ji bilî 
Birîtaniyayê karîna birêvebirina kar û barên herêmê nîn e. 
Belşvîk piştî pêşveçûnên qonax bi qonax, di encam de neçar 
man ku bisekinin û ber bi welatê xwe vegerin. Em dikarin 
îranê jî weke dewletek bihêz bihesibînin. Mistefa Kemal û 
hêzên wî jî ji bîst hezar kesan derbaz nabe û piropagendeyên 
wî ji bo êrîşa bo ser herêmê bi du armancan tê meşandin: A 
yekem Bandora nerênî li ser yekîtiya eşîran û a duyem jî 
komkirina pere û wergirtina bacan e. Hêzên çekdar ên Turk jî 
ku hatine Kanî Reşê, tu armnacek ji bilî tirsandina eşîrên 
herêmê nîn in. Ez vê çendê baş dizanim ku ez bi buxtana dek 
û fêlbaziyê hatime tawanbarkirin, lê tu kes amadeyî bihîstina 
axavtinên min derheq berevanîkirin ji xwe nebûye. Ne 
kiryarên min ên niha û ne jî yên berê, tu yek ji wan ji bo 
dujminatî tevî Birîtaniyayê nebûne, berevajî vê çendê, min 
herdem hewl daye ku pêweniyên baş tevî Birîtaniyayê de lidar 
bixim. Di encam de ez daxwazê ji we dikim ku di pêwendiyên 
xwe tevî Birîtaniyayê, derheq min hêwirandinên hewce werin 
kirin. Ez amade me ku ji bo gotûbêjkirina tevî nûnerê 
hikûmetê herim bajarê Şinoyê, ez erxayîn im ku em xwediyê 
gellek xalên hevbeş in. 

Di tomareke din hejmara(C/61 bervara 29.07.1921) ku ji 
aliyê leşkerê Birîtaniyayê ji bo nûnerê Samî hatiye şandin, 
hatiye: "Ez tevî nirxandinên cîgirê leşkerê siyasî li Raniyê 
Kapîtan Kuk, hevdeng im, serbarê vê çendê ku ez bala we bo 
xalên jêrîn jî dikişînim: 

1- Çarçoveya herêmên bin desthilatdariya Simko li herêmên 
Kurdakincî ên navbera îran û Turkiyê bi awayê jîrîn e: 

1- Hêlek dirêj ji Bîrekepere bi dirêjahiya Zêya mezin û ji wir 
jî ber bi sînorê Dîlman(Selmas) hetanî Xweyê. Ji Xweyê ber bi 
başûr hetanî qiraxên gola Urmiyê û ji wir jî hetanî Sildoz û 
Bane ji bilî Sine û Mehabadê. Bêguman, alîgiriya menewî a 
Birîtaniyayê dibe sebeb ku navhatî çarçoveya desthilata xwe 
hetanî bajarê Diza(Rojavayê îranê) berfireh bike 

2- Renge Seyîd Taha li bersiva daxwazên Simko ji bo 
gotûbêj tevî Birîtaniyayê, were nava gotûbêjan 

3- Lidarxistina pêwendiyan tevî Simkoyê bihêz, gefa li ser 
sînorên me ji nav dibe 

4- Derheq îranê jî divêt ez bibêjim ku ew welate ji ber 
jidestdana erdên xwe nigeran nabe 

5- Derheq Simko jî, divêt em bibêjin ku navhatî kesayetiyek 
bihêz e, di encam de nabe bi tevahî bawer pê were kirin. 
Eger çi wî bi rûyekî hêzên îranê têk şikandine, lê ew bi başî 
haydarê vê çendê ye ku piştgirêdan bi eşîrên xwecih, weke 
take alîgir, karekî baş nîn e, di encam de hewlê dide ku tevî 
hikûmetek weke Birîtaniyayê bikeve nav gotûbêjan 

Bi nêrîna min, bihêzkirina piştevaniya menewî ji navhatî di 
dirêjheyam de, dê me neçar bike ku li hember hemû şert û 
mercên wî teslîm bin. 



Şiroveya Peyvên Siyasî 


omid_anbi@yahoo.com 


Kolektîvîzm 


K 


olektîvîzm ji peyva "Collecte" ku bingeha wê vedigere 
bo peyvika latînî a "Collecta" ku tê wateya sîstema aborî 
a hevbeş, hatiye wergirtin. Têgiha han li hember 


takekesxwaziyê(îndîvîodalîzm) tê bikaranîn û pêkhatî ye ji hemû 
teoriyên aborî û civakî ku rastî û berjewendiya girûp yan civakê 
li serweyî hemû berjewendiyeke takeksan dihesibîne. Li gir vê 
hizrê, alavên berhemanîn û dabeşkirinê divêt di bin çavdêriya 
girûp yan civakê de bin ne a tekakesan ku lişûn berjewendiyên 
xwe yên taybetî ne. Her wiha navê sîstemekê ye ku li ser 
bingeha çavdêriya han a girûpî hatiye avakirin. 

Sosyalîzm û komonîzm ji rêya milkdariya giştî ve, daxwaza 
çavdêriyek bi vî awayî ji bo dabînkirina berjewendiya tim 
endamên civakê ne. Milkdariya giştî, milkdariya hikûmî û saziyên 
herwezî bixwe ve digire. Hêjayî gotinê ye ku asta beşdarîkirina 
endamên civakê di wan biryaran de ku li ser jiyana wan 
bibandor in, xwediyê şêwazek taybet bixwe ne. Bo mînak 
wateya jiyana girûpê li Kîbotsêkiya Israîlê tevî Kolxozek Soviyet 
û Komoneka Çînê ferq û cudahî heye. Milkdariya hikûmî ne tê 
wateya çavdêriya giştî, belkî girêdayiyê vê çendê ye ku 
desthilata dewletî di destê kî/ê de be. Lewra hin kolektîvîst 
daxwaza beşdariya resterast a kedkaran di derkirin û dana 
biryaran de ne. Her weke çawa alîgirên sosyalîzma pîşeyî 
daxwazeke wiha dikin. 

Têgiha han li serdemê lidarxistina yekemîn kongireya 
navdewletî a sosyalîstan ku di sala 1869'an li bajarê Bazel li 
welatê Swîsê hate lidarxistin, geşe stand û pêwendiyeke nêzîk 
tevî soyalîstan ava kir. Wiha tê texmînkirin ku di vê kongireyê 
de peyva han ji bo nasandina xwendingeha sêyem a 
sosyalîzmê li hember xwendingeha Marks û Pirodon hatibe 
bikaranîn û merema wan eva bibe ku ev komonîzma ku ew dixin 
holê, li ser bingeha hevkariyê be, ne desthilatê. 

Hewcehî gotinê ye ku Kiropaktîn cudahî di navbera du qonaxên 
civaka şoreşger a pêşerojê û wan du qonaxên ku bi Kolektîvîzm 
û Komonîzm dihatin navbirin, didanîn. Li gor hizra wî, 

Kolektîvîzm qonaxeke vegihuzer(Ragiwêzer) e ku milkdarî tê de 
heye, lê bi şêwaza milkdariya civakî. Piştre peyva han bi 
awayekî berfirehtir hate bikaranîn û çend peyvên nû ên weke: 

A) teoriyên sosyalîstî ên cur bi cur û daxwazkerên çavdêriya 
civakî bi taybet şêwaza desthilatxwazane a wê, B) Pitir bi 
wateya wê a nebaş ji aliyê teoriyên sosyalîst û ne sosyalîstan ku 
daxwaza maytêkirina herçiqas zêdetir a dewletê bi taybetî di kar 
û barên aborî de, bûn. Bi wateyeke din, wan daxwaza aboriyek 
hikûmetî dikirin. Hin caran du wateyên han ji bo aboriyeke 
Nazîst û Faşîstî jî tê bikaranîn. 

Çavkanî: 

(Ferhengî Ramiyarî Nîga) Azad Weledbegî 
(Danêşnamêyê Siyasî) "Politicial Dictionary" 

Daryûş Aşorî 

Taybet Bi Boneya 19’hemîn Salvegera Terorkirina Şehîdên Viyenê 
- Paşkoya hejmar 91,15’ê Tîrmeha 2008 - 


HELWEST 


Ramanen Dr. Qasimloye Reber, Çiraye Reya Xebata Me Ye 


19 sal bi ser cinayeta hov û ne mirovane a terorkirina Dr. Qasimlo, rêberê navdar û 


bilîmet yê gelê Kurd û Sekreterê Giştî yê PDK Iranê û Ebdula Qadirî Azer bi destê 
terorîstên rejîma Komara Îslamî a îranê borî. 

Desteya Weshana Agirî tevî mehkûm û şermezarkirina ew kiryara terora dewletê a 
hikûmeta îranê, rexneyên tund ên xwe raberî hikûmeta Otrîşê dike ku heta niha dosya 
vê terorê daxistî hiştiye. Em daxwazê ji rêxistin û komeleyên mirovhez û parêzerên 
mafên mirovan û partiyên siyasî dikin ku bona vê yekê bixebitin da ku dosya terorkirina 
Dr. Qasimlo û hevalên bihê holê. 



Peyama Deftera Siyasî Ya PDK îranê Derheq 19’hemîn Salvege 
Şehîdkirina Dr. Qasimlo Û Hevalên Wî 





Dr. Qasimlo li ser vê baweriyê bû ku Kurd neteweyek e û Kurdistan 
yek nîştiman e, heke di bin siya xebat û berxwedana rewa û berheq 
Kurd bigihîjin serweriya xwe ya siyasî, ew ne tenê tawan û sûç e, 
belku ew hevgirtina netewe û nîştimaneke parvekirî ye 


H evwelatiyên xweştevî! 

Xwîşk û birayên hêja! 
Mêvanên delal! 

îcazê dixwazim, ji aliyê Polîtbîroya PDK 
îranê ve bi can û dil xêrhatina we bikim ji 
bo beşdarîkirin di rê û resma teror û 
şehîdkirina Dr. Ebdulrehman Qasimlo û 
rêzgirtin ji bîranîna wî rêberê zana û 
navdar yê gelê me û hevalên wî ên şehîd. 

îro 19 sal bi ser terorkirina rêberê zana û 
bilîmet yê PDK îranê û kesayetiyê navdar ê 
tevgera rizgarîxwaziya gelê Kurd dibore. 19 
salan berî niha, di roja 13'ê Tîrmeha 
1989'an de, xebatkarê leheng yê gelê me, 
Dr. Ebdulrehman Qasimlo, Sekreterê Giştî 
yê PDK îranê û hevalê egîd Ebdula Qadirî 
Azer, endamê Komîteya Navendî û nûnerê 
partiyê li derveyî welat û Dr. Fazil Resûl, 
dostê partiyê, ketin nav pîlan û komployeke 
Ji pêşde darêtî a rêberên rejîma Komara 
Îslamî a îranê, di civîneke gotûbêjan ji bo 
çareserkirina aştiyane a pirsa Kurd bi destê 
dîplomat terorîstên rejîma han berevajî 
hemû rê û cihên mirovî, siyasî û dîplomatîk 
li bajarê Viyen, paytexta Otrîşê hatin 
şehîdkirin. Rêberên rejîma Komara Îslamî a 
Iranê bi encamdana vê kiryara terorîstî 
tawaneke mezin derheq civata 
navneteweyî û nemaze gelê Kurd û PDK 
îranê afirandin û rûreşiyeke din jî di 
karnameya reş û tejî şermezarî a xwe de 
tomar kir. 

Ev sûça rêberên rejîma Komara Îslamî a 
îranê bi qasekê giran û dilêş bû ku pirr zû 
di asta navneteweyî de deng veda û dilê 
hemû mirovek azadîxwaz hejand. Her eva 
jî bû sedem ku kom û komeleyên mirovhez 
ev kiryara terorîstî şermezar kirin û 
hevderdî û hevxemî bi Partiya Demokrat re 
dan xuyakirin û daxwaz ji dewleta 
Awusturyayê kirin, sûçbarên vê cinayeta 
hovane bi civata navdewletî re binasîne. 

Mixabin serbarê vê çendê ku nasnameya 
gunehkaran bi tevahî xuya û eşkere bû û 
tu kesî guman ji encamdana kiryara wan a 
terorîstî tune bû, dewleta Otrîşê bi dezgeha 
dad û ewlekariya xwe ve, kêmtirîn helwest 
li hember vê tawana mezin negirt û bê 
baldan bi nirx û bihayên mirovî, terorîstên 
han bi awayekî fermî ji îranê re şandin û 
xwîna rêberên Kurd kire goriyê qazanc û 
berjewendiyên aborî tevî rejîma Tehranê. 
Gelî xwîşk û birayên hêja! 


Rêberên rejîma Komara Îslamî a îranê 
piştî ji rê derxistina rêbaza şoreşa gelên 
îranê û astengxistin li ser rêya xebat û 
tekoşîna hêzên demokrat û pêşverûxwaz 
ên welat û pêşgirtina siyaseta zext û 
givaşxistin bi ser xebata hêzên siyasî û 
neçarkirina kesayetiyên azadîxwaz bona ku 
ji welat birevin, siyaseteke bêrehmane û 
dijî gelî derheq gelên îranê û nemaze gelê 
Kurd û PDK îranê girtiye pêşberî xwe. Bi 
taybet li dor kesayetiyekî navdar û 
demokrat weke Dr. Qasimlo ku bi kiryar 
siyasetên rêberên rejîmê dida kifşê û 
şermezar dikir û li hember wan helwest 
digirt, bêzar bibûn û Dr. Qasimlo û Partiya 
Demokrat bi xetereke mezin bona 
pêşdebirina siyasetên xwe dizanî. 

Her eva jî bû ku rêberên vê rejîmê di 
Kurdistanê de çendîn şer û fitne afirandin, 
bona vê yekê ku rûçikê geş û ronak yê 
Partiya Demokrat û kesayetiya Dr. Qasimlo 
xirab nîşan bidin û bi xeyala xwe derfetê 
bona şer û fitneyên xwe di Kurdistanê de 
pêk bînin. Li ser bingeha vê polîtîkê bû ku 
Xomeynî Fetwaya Cîhadê li dijî xelkê 
Kurdistanê da û ji vê çendê jî kîndar bû ku 


Dr. Qasimlo piştî hilbijartina wî ji bo nûnerê 
xelkê Kurdistanê ji bo Meclîsa Xibregan 
neçû Tehranê û nekete destê wan heta ku 
her wê demê Şehîd bikin. 

Lê mixabin heke di çepera xebatê de 
nekarîn bi wê hêviya xwe bigihîjin, ji wê 
rêyê ve di welateke demokratîk ê 
Ewropayê de zefera xwe ji bo terorkirina wî 
kesayetiyê aştîxwaz birin û li pişt ve 
xencera xwe li wî xistin û gihîştin ew 
merema xwe ku demek dirêj bû jê re hewl 
didan. 

Hevalên hêja! 

Jiyan û xebata siyasî û geş a Dr. Qasimlo 
ji hemûyan re eşkere ye, Dr. Qasimlo ji wê 
demê ve ku xwe nas kiriye, rêya fêrbûna 
zanist û siyasetê girtiye pêşberî xwe û 
çepera xebat ji bo serbestiya netewe û 
nîştimana xwe, xebat ji bo azadî, 
demokrasî û dadperweriyê hilbijart. Dr. 
Qasimloyê nemir heta dawiya jiyana xwe li 
hember zilm, zordarî, dîktatorî û ne 
wekheviyê xebat kir. 

Dr. Qasimlo di serdemê zêrîn ê Komara 
Kurdistanê de, di refa Yekîtiya Ciwanên 
Demokra ên Kurdistanê de xebata siyasî 

dest pê kir, piştre di rêxistinên Partiya 
Demokrat de wekî yek ji xebatkarên partiyê 
hate ort û çepera xebata siyasî û wekî 
Kadroyekî leheng û bilîmet yê partiyê di 
qonaxên cuda cuda ên tevgera 
azadîxwaziya Kurd de, rola bi bandor a xwe 
lîst û bû yek ji rêberên tekoşer yên PDK 
îranê. Dr. Qasimloyê nemir piştî 
hilweşandina Komara Kurdistanê, analîz û 
şîrovekirineke hûr û karnasane li ser 
sedemên hiloşandina Komarê kir û gihîşte 
wê encamê ku tevgera Kurd û PDK îranê 
hewcehî bi xwe organîzekirina nû û 
serbixwe heye. Her eva jî bû ku piştî çend 
salan xebata bêrawestiyan tevî komek 
xebatkarên partiyê di sala 1334'an a Rojî 
(1955), bi awayekî fermî pêwendiyên 
rêxistinî yên PDK bi Partiya Tûde a îranê re 
birrî û fesleke nû di xebata siyasî a partiyê 


evraz û nişîv jê re pêk hatine û bûye 
xwediyê ceribînên zaf, bi keyfxweşî ve ew 
rûmet û şanazî vedigere bo rola bi bandor 
a Dr. Qasimlo û ew xebata mikum û 
bêwestiyan ku wî ji bo saxkirin, nûkirin û 
geşandina PDK îranê meşand. 

Hevalên qedirgiran! 

Baskirin li ser rola xuya û berbiçav a Dr. 
Qasimlo û kesayetiya bilind a wî, dem û 
derfeteke zaf dixwaze, li vir em dê tenê 
qala kurtiyek ji wê xebata berçav a wî 
rêberê navdar yê gelê Kurd bikin: 

Dr. Qasimloyê zana di asta hundirî û 
navneteweyî de jî analîz û şîrovekirineke 
pisporane hebû, wî serbarê vê yekê ku 
rêberiya tevgera neteweyî - demokratîk a 
Kurdistana Rojhilat dikir û ji bo dabînkirina 
azadî û demokrasiyê di îranê de dixebitî, 
berevanî ji mafê gelên îranê dikir, her di 


helwesteke hevbeş bi hewcedariyeke siyasî 
dizanî. Di kom û komeleyên navneteweyî 
de, wî herdem pirsa Kurd bi giştî bas dikir û 
ji raya giştî a navneteweyî re dinasand, di 
wê rêyê de serkevtin û şanaziyên berçav ji 
bo tevgera Kurd tomar kir. 

Qasimloyê nemir ji ber pisporî û 
şarezabûna tewaw tevî çanda Rojava û 
zimanzanîn û vekolîna zanistî û tev alî li ser 
Sosyalîzm û demokrasiyê, jêhatîbûna xwe 
di asta navneteweyî de bêtir nîşan da û her 
ewa jî bû ku Dr. Qasimlo kire rêberekî 
navdar û siyasetvanekî mezin û dîplomatekî 
serkevtî û kesayetiyekî naskirî di warê 
siyaseta navneteweyî de. Lewra di dema 
şehîdbûna wî de, gellek 
kesayetiyên siyasî, zanistî û parêzerên 
mafên mirovan, ji bo şehîdbûna wî xemgîn 
û nerehet bûn û hest û soz û helwesta xwe 



de dest pê bû. Ew 
helwesta Dr. Qasimlo û 
hevbîrên wî di dîroka 
partiya me de weke 
rûpeleke zêrîn û 
helwesteke rêzanî 
(siyasî) û neteweyî hate 
tomarkirin. Helwestek 
ku bû xîm û bingeha 
serxwebûna siyasî a 
partiya me û serhildana 
tevgera rizgarîxwaz a 
gelê me. 

Dr. Qasimlo piştî 
derbazkirina wê qonaxê 
û domandina xebata 
siyasî, carek din bi 
sedema guhertinên 
siyasî ên îranê û 
Kurdistanê ku berevajî 
hêvî û xweziyên Dr. 
Qasimlo bûye, tevî 


komek astengên siyasî berbirû dibe, bi 
sedema wan guherînên siyasî ve, rêberiya 
PDK car din rastî cudabûn û curek ji hev 
belavbûnê hat ku bo demekê partî ji 
siyaseta usûlî ya xwe dûr ket. 

Dr. Qasimlo û hevalên xwe ku ji wê 
rewşê bi tevahî bêzar û nerehet bûn, bi 
awayekî karnasane di hewl û cehda vê 
yekê de bûn ku partiyê rizgar bikin. Carek 
din ji wê derfeta ku piştî derkirina 
daxuyaniya dîrokî a ll'ê Adara 1970'an ku 
di navbera serkirdayetiya siyasî a Kurd li 
Başûrê Kurdistanê û dewleta wê demê a 

îraqê pêk hat, bi zanebûn ji rewşa han 
mifah stand û vegeriya Başûrê Kurdistanê 
û bi endamên partiyê ku ji rewşa han bêzar 
bibûn, têkilî çê kir û li pey nirxandineke 
kûr, konferansa sêyem a partiyê girt û ser 
li nû cehd û hewla vejandina rêxistinên 
partiyê û vegerandina partiyê bo ser 
rêbaza eslî ya xwe da û dû re jî kongreya 
sêyem jî lidar xist û fesleke nû di xebata 
partiya me dest pê kireve û rê û rêbazeke 
siyasî û rêxistinî a pêşverû jê re hate 
diyarîkirin. 

Ji wê demê heta niha, serbarê vê çendê 
ku PDK îranê di xebat û tekoşînê de gellek 


wê demê de jî, ew ramane jî hebû ku Kurd 
neteweyek e û Kurdistan yek nîştiman e û 
heke di bin siya xebat û berxwedana rewa 
û berheq a keç û xortên xwe bigihîje 
serweriya xwe ya siyasî, ew ne tenê tawan 
û sûç e, belku ew hevgirtina netewe û 
nîştimaneke parvekirî ye. Di vê derbarê de 
jî, Dr. Qasimloyê zana ji bo parastina vêc û 
berjewendiyên neteweyî ên Kurd gavên 
pirr mezin avêt û 

- li ser vê baweriyê bû, partî û rêxistinên 
siyasî ên Kurd bi hev re hevkariyê bikin û 
ruha neteweyî bikin rêbaza wê 
hevxebatiyê. 

- Nêrîna wî ewa bû ku divêt pêwendiyên 
partiyên Kurdî bi welatên têkildar bi pirsa 
Kurd re, li ser bingehekê be ku zirar û 
ziyan negihijîne tevgera Kurd di wî parçeyê 
Kurdistanê de. 

- Her wiha siyaseta maytêkirina partiyan 
di nav kar û barên hevdu de berevajî 
berjewendiyên Kurd dizane û weke 
siyasetek ne rewa dihesibîne. 

- Her wiha Dr. Qasimlo li ser vê baweriyê 
bû, di asta navneteweyî de jî, ji bo 
parastina vêc û berjewendiyên siyasî û 
neteweyî ên Kurdan bi giştî, ziman û 


a dostane bi PDK 
îranê re nîşan dan. 
Ew seha pîroz a 
siyasetvanekî 
navdar weke Dr. 
Bêrnard Koşner ku 
şanazî û rûmetê bi 
dostînî û zanabûna 
Dr. Qasimlo dike û 
dibêje: "Ew ji 

peyama aştiyê 
tirsiyan, lewra 
Pêxemberê aştiyê 
kuştin!". Yan 

dîrokzanek mezin 
wekî Dr. Kemal 
Mezher ku digot, 
Dr. Qasimlo 

rêberekî bê nimûne 
bû, an rojnamevan 
Kirîs Koçêra basa 
jêhatîbûn, bilîmetî 


û ji karîn û şiyana rêberîkirina wî û 
baweriya kûr a Dr. Qasimlo bi demokrasiyê 
û hesta mirovî a vî rêberê mezin dike. 

Dr. Qasimlo girîngîdan bi demokrasiyê di 
nav partiyê û civakê de û xurt û 
berfirehkirina pirensîpên demokratîk, bi 
kakil û cewhera tevgera neteweyî - 
demokratîk a gelê Kurd dizanî. Her ew bîr û 
raman pêşverû jî bû ku bi piratîk PDK îranê 
demokratîze kir û bi geşekirina wê 
pirensîpa hizrî û siyasî bû ku PDK di asta 
navneteweyî de gihîjande rêza partiyên 
demokrat û pêşketî û aqibet bû endamê 
malbata mezin a Enternasyonala Sosyalîst 
û gellek kom û komeleyên navneteweyî ên 
din û ji aliyê wan ve jî bi rêz û hurmet bi wî 
re tevdigeriyan. 

Dr. Qasimlo yek ji wan rêberên bê 
nimûne bû ku li hember siyaseta rejîmên 
dîktator û xedar tevî gelên ku maf û 
azadiyên wan bin pê bibûn û zordariya li 
ser azadîxwazên welatên wan, sekinî û 
pirsa destwerdana mirovî a kom û 
komeleyên navneteweyî û cîhana pêşverû 
anî berbas û ew siyaset kire parek ji 
dîplomasiya tevgera rizgarîxwaz ya gelê 
Kurd. 

Hevalên birêz! 

Her wekî min berê bas kir, yek ji goriyên 
din ên tawana terorîstî a Viyenê, Kekê 
Ebdula Qadirî Azer endamê Komîteya 
Navendî û nûnerê partiyê li derveyî welat 
bû. Kekê Ebdula Qadirî yek ji wan 
xebatkarên partiyê bû ku di dema xebatê 
de, her erk û wezîfeyek jê re dihat 
diyarîkirin, bi can û dil dimeşand û encam 
dida û her ewa jî bû ku ji aliyê rêberiya 
partiyê ve, berpirsiyariya derveyî welat jê 
re hate sipartin û di wî erkê xwe de jî di 
hemû warekê de gellek serkevtin bidest 
xist û bû yek ji dîplomatên serkevtî yên 
partiyê li derveyî welêt û heval û hevrêyekî 
jêhatî yê rêberê navdar Dr. Qasimlo di 
hemû kom û komeleyan de û serencam di 
kêleka wî de canê paqij yê xwe pêşkêşî 
armancên gelê Kurd kir. 

Kesayetiyekî din ku di vê bûyera terorîstî 
de jiyana xwe ji dest da, Dr. Fazil Resûl, 
dostê PDK û yek ji ronakbîrên kurd ên 
Başûrê Kurdistanê bû ku têkiliyek nêzîk bi 
Opozîsyona îranê re hebû. Ew jî di wê 
bûyera cinayetkarane de bû goriyê siyaseta 
terorîstî a rejîma Komara Îslamî. 

Beşdarên hêja! 

Di meha Tîrmehê de bîranîneke din a tal 
ji me re heye, ew jî jidestdan û koça dawî 
a xebatkarê naskirî ê gelê me li Rojhilatê 
Kurdistanê, Kekê Seyîd Selam Ezîzî, 
endamê Deftera Siyasî û yek ji hevalên 
wefadar ê Dr. Qasimloyê rêber e ku di roja 
15.07.1999'an, bi sedema nexweşiyeke bê 
wext çû ber dilovaniya Xwedê û bo yekcarî 
xatira xwe ji me xwast û erkê domandina 
xebatê siparte me. 

Kekê Seyîd Selam Ezîzîji serdemê şoreşa 
gelên îranê, têkilî bi PDK îranê re çê kir 

û di refa xebatkarên partiyê de, gellek 
fidakarane û dilozane xizmet bi armancên 
partiyê kir û ji ber xebat û tekoşîna 
bêrawestiyan a wî, pileyên rêxistinî bi 
serkevtinê ve heta endamê Deftera Siyasî 
di nav partiyê de bazand û di nav partiyê 
de berpirsiyariyên cur bi cur ên girîng li 
stûyê wî bûn û bi rûmet û şanazî ve erk û 
wezîfeyên xwe dimeşand. 

Kekê Selam Ezîzî xwediyê gellek 
taybetmendiyên bilind û helwestên siyasî 
bû, ew yek ji xebatkarên Partiya Demokrat 
bû ku li hember neyar û derfetperestên ku 
hewl û cehda ji ^rêderxistina partiyê ji 
rêbaza eslî a xwe didan, berxwedanî dikir. 
Wî ji bo parastina pirensîpên partiyê pirr 
hewil dida. Heta dema xatirxwastin ji 
hevçeperên xwe, bi dilsoziyeke zaf, wekî 
kesekî demokrat û şagirdekî sozdar ê rê û 



rêbaza Dr. Qasimlo xebat û tekoşîn 
didomand û bi rûmet û serbilindî ve Şehîd 
bû. 

Hevalên hêja! 

Em di demekê de cinayeta terorîstî a 
Viyenê bibîr tînin ku rejîma Komara Îslamî 
a Iranê di hemû warekê de tevî kirîzê rû bi 
rû ye, di astan navxwe bi sedema 
domandina binpêkirina mafê mirovan û 
serkut û çewisandina bêrehmane a tevgera 
azadîxwaziya gelên îranê û tengezarî li 
hember dabînkirina daxwaziyên aborî ên 
civatên xelkê û di asta navneteweyî de jî, 
ji ber domkirina piştgirî ji terorîzma 
navdewletî, siyaseta maytêkirin di nav kar 
û barên welatan û kêmhesibandina vîn û 
îradeya navdewletî li pirsa gihîştin bi çek 
Etomî, di civata navneteweyî de bi tevahî 
terîk û munzewî bûye. 

Li hember vê kirîzê de ku rejîma Komara 
Îslamî tûş bûye, tevgera gelên îranê û 
xebata demokrasîxwazane ya azadîxwazên 
welatê me dom dike û roj bo rojê di halê 
xurtbûnê de ye û siyaseta tund û tûjî û 
serkutkirinê jî nekarî ye bi ser îradeya 
şoreşgerane a wan de zal be. 

Ev xebata şoreşgerane di Kurdistanê de, 
germ û gurriyek taybet bi xwe ve girtiye û 
keç û xortên gelê Kurd bi wanewergirtin ji 
rêbaza Şehîdên xwe ên rêber bi hesetek 
pîroz ve xebata xwe ya tejî rûmet û şanazî 


dom dikin. Her ew seha pîroz û hêja ye ku 
hemû salekê bi awayekî bê mînak, 22'ê 
Pûşperê bibîr tînin û li sernaserê Kurdistanê 
û li derveyî welat jî rêz û humetê ji wî 
rêberê mezin digirin û şanazî û rûmetê bi 
xebata tejî serwerî a wî dikin. 

Di salvegera Şehîdkirina rêberê me yê 
navdar, Dr. Qasimlo û hevalên wî de, 
carek din em tevî canê paqij ên wan 
şehîdan û rêbaza tejî rûmet a wan soz û 
peymanê nû dikin ku heta bidestveanîna 
armancên pîroz ên wan rêya xebatê dom 
bikin. 

Her wiha di vê rê û resmê de, car din em 
daxwazê ji hikûmeta Otrîşê dikin ku li 
hember xwîna bi neheq rijandî a rêberên 
me, ji vê yekê zêdetir bêdeng nebe û 
tawanbarên vê bûyera dilêş ji kom û 
komeleyên mirovhez re binasîne û li 
hember binpêkirina serweriya qanûnê li 
welatê wan ji aliyê rejîma Komara Îslamî a 
îranê ve ji vê çendê bêtir bê helwest nebin. 

Di dawiyê de, carek din spas dikim ku 
hûn beşdarî vê rê û resmê bûn. 

Silav li canê paqij ê Dr. Qasimlo û 
hevalên wî 

Bihiloşe rejîma terorîstperwer a 
Komara Îslamî ya îranê 
^ Serkeve xebata hevbeş a gelên 
îranê ji bo anîne serkara rejîmeke 
demokratîk û federal 



















Taybet Bi Boneya 19’hemîn Salvegera Terorkirina Şehîdên Viyenê HEVPEYVÎN 


Sosyologê Navdar, Dr. Îsmaîl Beşîkçî di 19'hemîn Salvegera Terorkirina Dr. Qasimlo Ji Bo Agirî Dipeyive: 


“DR. QASÎMLO RONAKBÎR Û 
ABORÎNASEKE HÊJA BÛ” 



Li Rojhilata Navîn polîtîka terora 
dewletê bi şêweyekî sîstematîk tê 
bikaranîn. Terora dewletê, bi giştî, li dijî 
xwestinên kurda yê mafê netewî tê 
bikaranîn. Dema dengê gelê kurd bilind 
dibe, mafên xwe yên netewî dixwazin, 
ew terorîst têne dîtin û nirxandin. Ji bo 
ku, qonaxa tekoşîna rizgariya mafê 
netewî yê kurdan bi derengî bikeve, 
serkevtinê bidest nexe, terora dewletê tê 
rojevê û wê li dijî kurdan piralî pêk 
dihênin. 

Dewlet, ji bo ku terora xwe veşartî 
bihêle, terora wan eşkere nebe, dema 
eşkere bibe wê xwedî maf bide nîşandan, 
herdem qala "teror"ê dikin. Pey 


Li Rojhilata Navîn polîtîka terora dewletê 
bi şêweyekî sîstematîk tê bikaranîn 


J eyven mina 

» ♦ 


Hikûmeta 
Awusturyayê, Li Dijî 
Vê Terora Dewletê, 
Helwestek Ciddî 

/V 

Nîşan Nedaye U 
Bûye Xwedî 
Helwêstek Li Gel 
Terora Dewletê Û 
Parêzvanê Terora 
Dewletê 


"em ê koka terorê ji holê rakin" dikin. 

Di 13 Tîrmeha 1989Î'an de, li peytextê 
Awusturya li Vîyanayê, ji aliyê dîplomatên 
îranê ve, ji bo hevdîtin û muzakerê, di cî 
û wextê hatibû xwestin de, qetlkirina li 
ser maseya muzakerê, nîşan û delîlek 
Feşwe^ ya polîtîka dewletê ji bo 
"bikaranîna terora dewietê û piştgiriya 
berdewama çaiakiyên terorî"ye. 

Dr. Qasimlo ji bo beşdariya civîna 
Sosyalîst Enternasyonalê hatibû 
Ewropayê. Berî salekî, li ser pirsa 
daxwaziyên Kurda, di navbêra rêvebiriya 
îranê û PDKÎ de hevdîtin û muzakere pêk 
dihatin. Ji ber hişkiya îranê, hevdîtin û 
muzakere negihiştibû çi encamê, qut 
bûbûn. Dîplomatên îranê ji Qasimlo 
xwestin ku, hevdîtin û muzakere di 
navbêra wan de dest pê bike. Dr. 
Qasimlo xwestina wan pejirand. 
Dîplomatên îranê, di dema muzakereyan 
de, di roja duyê de, li ser maseya 
hevdîtinê, Dr. Qasimlo qetil kirin. 

Di dema bûyerê de, du alîkarên Dr. 
Qasimlo, Dr. Fazil Resûl û Ebdula Qadirî jî 
bi destê dîplomatên îranê hatin 
terorkirin. 


dijîDr. Qasîmid' dîtina we çi ye? 

Dr. Beşîkçî: Pir eşkere ye ku, di 
bûyerê de terora dewletê hatiye 
bikaranîn. Hikûmeta Awusturyayê, li dijî 
vê terora dewletê, helwestek ciddî nîşan 
nedaye, lêpirsîna li ser pirsê bi rêkûpêkî 
rêve nebiriye, encam bidest nexistiye. 
Paşê, bûye xwedî helwêstek li gel terora 
dewletê û parêzvanê terora dewletê. 

Di dema îro de, bendên ku têkiliyên 
navdewletî rêve dibin, ne nirxên mîna 
mafê mirovan, azadî û wekheviyê ne, 
bêhtir hêza girseyî, û hişkî ye. Mixabine 
ku rastiya heye wisa ye. Lê li gel hebûna 
vê rastiyê jî, tekoşîna ji bo demokrasî û 
azadiyê jî dê pêş bikeve û raneweste. 

Li ser kesayetiya Dr. Qasimlo 
dîtina we çiye? 

Dr. Beşîkçî: Dr. Qasimlo ronakbîr bû. 
Aborînasek hêja bû. Li ser pirsên civakî 
gellek lêkolînên wî hebûn. Li dijî siyaseta 
îranê ku li dijî çareseriyan bû, pêwîstiya 
tekoşîna çekdarî hilbijart. Ev gava wî têra 
xwe balkêş e, mijarek giring e. 

Rojnamevan Gabar Çiyan 
hevpeyvîn ji Turkî kiriye Kurdî 


z dixwazim, bi boneya 
salvegera şehîdkirina rêberê 
navdar yê gelê Kurd û 


Sekreterê Giştî yê PDKÎ, Dr. Qasimlo 
çend pirsan ji we bikim û dîtina we 
bigirim. 


Weke ku hûn jî dizanin, di 13 
Tîrmeha 1989'an de, Dr. Qasimlo li 
ser maseya gotûbêjê ji^ aliyê 
dîplomat-terorîstên Komara Îslamî a 
îranê ve hate şehîdkirin. 

Nêrîna we li ser pêkanîn û encama 
bûyerê çiye? 

Dr. Beşîkçî: Ez bi munasebeta 19 
saliya şehîdkirina Dr. Qasimlo û alîkarên 
wî Dr. Ebdula Qadirî û Dr. Fazil Resul, 
wan bi hezkirinê bibîr dihênim. 


Hevpeyvîn: Azad Kurdî 


Li ser "metoda pêkanîna terorê h 

Agirî 


Lênihêrînek Li Ser Pirsgirêkên Jinên Birîndar Û Goriyên Kîmyabarana Bajarê Serdeştê, Piştî Derbazbûna 21 
Salan Ji Vê Bûyerê 

jiNÊN BiRÎNDAR ÊN SERDEŞTÊ, PÊDiVÎ Bi 
ALÎKARiYA DERMANÎ HENE 



Amadekar: Çinûr Qadirî 


R oja 7'ê Pûşpera sala 1366'an a 
Rojî, weke rojeke tal û nexweş di 
serpêhatiya xelkê Kurdistana îranê 
de bi giştî û nemaze xelkê Serdeştê 

maye û dê her bimîne. Di vê demê de ku 
şerekî germ di navbera du rejîmên dijî 
mirov û dijîkurd de di holê de bû û bajarên 
Kurdistanê her roj ji aliyê balafirên îraqê ve 
dihatin bombarankirin. Di vê rojê de xelkê 
sivîl û bêtawan ê Serdeştê rastî bûyereke 
pirr tall hatin, balafirên Beesî bombeyên 
kêmdeng avêtin ser wan ku bi sedema vê 
sedan kesan jiyana xwe ji dest dan û 
dehan hezar kes jî birîndar bûn ku heya 
niha jî bandora xirab a van birînan li ser laş 
û ruhê wan maye û hêj birînên wan 
nehatiye dermankirin û pirsgirêkên wan jî 
nehatine çareserkirin. 

Ewa ku cihê kul û keserê ye, jibîrkirina 
jinên birîndar di bûyera han de ye ku gellek 
ji goriyên bûyera Serdeştê jin bûn û 
mixabin ji aliyê ragihandin û medyayên 
giştî û bi taybet ên Kurdî hatine jibîrkirin. 

Di raporeke wiha kurt de mirov nikare li 
ser hemû aliyên jiyana wan jinên gorî 
biaxive û bêguman nirxandina vê mijarê, 
derfet û demeke zaf dixwaze û divêt ku 
mirov ji nêzîk ve lêkolînê li ser bike û 
pirsgirêk û giriftên wan li zimanê wan bi 
xwe bibihîse, raya giştî ji rewşa xirab û 
dilêş a wan agahdar bike, lê nebûna 
azadiyê û etmosfetra serkut û tirs û xofê, 
rê nade ku xelk û çalakên mafê mirovan li 
ser wan mijaran lêkolînê bikin. Lê emê bi 
kurtî qala pirsgirêkên jinên ku bûne goriyê 
kîmyabarana nemirovane a bajarê 
Serdeştê, bikin: 

Di cinayeta nemirovane a han de, gellek 
jinan jiyana xwe ji dest da û gellek yên din 
jî birîndar bûn ku mixabin piştî derbazbûna 



çend 
salan 
ser 

bûyerê, 
jinên 
birîndar 
zarokên 
nexweş 
tînin dinê, 
û 

kîmyabar 
anê 

bandora 
neyînî li 
ser wan 
zarokan jî 
kiriye. 

Şîrîn 
Rehîmî, 
berpirsa 

jinên Civata Berevanîkirin ji Mafê 
Birîndarên Kîmyabarana Serdeştê dibêje: 
"Di kîmyabarana bajarê Serdeştê de pitir ji 
1000 kesan jiyana xwe ji dest da û pitir ji 
8000 kes jî birîndar bûn ku ji nîvê pitir ya 
wan jin bûn". 

Bi baweriya wê, %50 ji goriyên 
kîmyabarana Serdeştê jin û keç in, lê Şîrîn 
Rehîmî rexnê ji medyayan digire û dibêje 
ku ew wêneyên ku belav dibin, nikarin derd 
û azarên wan goriyan bi başî nîşan bidin û 
di kiryar û piratîk de, pirsgirêkên jinên gorî 
ên vê cinayetê pirr zêdetir e. 

Wê jina çalak sedema vê yekê di 
medyayan de dibîne ku bi kêmî lênihêrînê li 
goriyên jin ên bûyera Serdeştê dikin. 

Osman Muzeyen, berpirsê Komîteya 
Hiqûqî a Civata Berevanîkirin ji Mafê 
Birîndarên Kîmyabarana Serdeştê, zirûfa 
jinên bajarê Serdeştê ku bi sedema bûyera 
han birîndar bûne, xirab û nebaş dizane û 
dibêje: "Deverên ku hatin 

bombebarankirin, mal û xanî bûn, her ji 
ber vê yekê ye ku pitir ji nîviya goriyan jin 
û keç in. Ji bilî vê, jinên birîndar bi kêmî 
derfeta hatin û çûnê ji bo navendên 
dermankirinê hene û bi vê sedemê asta 
dermankirina birînên wan hêdî hêdî diçe 
pêş û eva vê yekê diselimîne ku bandora 
kîmyabaranê li ser jinên Kurdistanê bêtir 
bûye". 

Li gor zanyariyên ku li bajarê Serdeştê 
gihîştine destê me, karîna aborî ya gellek 
malbatan rê nade wan da ku alîkariya jinên 
birîndar ên kîmyabaranê bikin, di halekê de 
ku xwedîkirina zarokan û kar û barê 
navmalê jî di stûya jinên han de ye. 

Bi sedema nebûna îmkanat û pêdiviyên 
dermanî li nexweşxaneyên Serdeştê, jinên 
birîndar neçar in ku ber bi bajarên weke 
Tewrêz û Tehranê biçin, ku karîna aborî a 


piraniya wan di asteke nizim de ye û yên ku 
bikarin serdana wan cihan bikin, tûşî 
pirsgirêkên malbatî bi taybet di warê 
perwerdehiya zarokan de dibin. 

Kêmtirîn alîkarî bi jinên birîndar ên 
kîmyabarana Serdeştê tê kirin, di heyamê 
çend salên borî de, gellek jin û keçên 
birîndar yên goriyên kîmyabarana Serdeştê, 
bi sedema nedermankirin û çaresernekirina 
birînên wan, jiyana xwe ji dest dane û 
renge rewşa han her bidome û em şahidê 
goriyên din jî bin. Jinên Serdeştê pêdivî bi 
alîkariya bijîşkî û dermanî hene. 

Bandora xirab ên kîmyabarana Serdeştê li 
ser xelkê sivîl yê Serdeştê bi taybetî jin û 
keçan evqas xurt û berçav e ku di warê 
civakî de yê bûye sedema pêkhatina gellek 
arîşe û pirsgirêkan. Gellek ji wan keçên 
birîndar ên Serdeştê tûşî bêhêvîbûnê hatine 
û amade nîn in ku jiyana hevbeş pêk bînin 
û rewşa han dibe sedema tenêbûna wan di 
jiyanê de û pêkhatina gellek pirsgirêkên 
civakî û pîskolojîkji wan re. 

Tevî vê çendê ku rejîma Komara Îslamî a 
îranê û medya li hember tawana han a 
nemirovane bêdeng in û weke ku hewce ye 
derheq ev kiryara nemirovane a rejîma 
Bees tu pêngav neavêtine û niha jî gellek ji 
birîndar û goriyên bicîmayî yên vê bûyerê, ji 
bo selimandina birîn û azarên xwe neçar in 
ku berdewam serdana Komîsyonên bijîşkî 
bikin da ku gorîbûna xwe di vê cinayetê de 
biselimînin. Bi taybet ku gellek jinên 
Serdeştê rûbirûyê vê pirsgirêkê ne. 

Ewane tenê hinek ji pirsgirêk û arîşeyên 
keç û jinên gorî ên Kîmyabarana Serdeştê 
bûn ku me qala wan kir, bi hêviya vê yekê 
ku hemû aliyek pirsgirêk û arîşeyên jinên 
jibîrkirî ên Serdeştê bêxin berbas û lêkolînê. 

Derkirina Duyemîn Cezayê îdamkirinê Ji Bo 
Duyemîn Mamostayê 

P iştî derbazbûna du rojan ji pejirandina cezayê 
îdamkirina Ferzad Kemanger, mamostayê Kurd, 

Enwer Husên Penahî jî roja şemî 12.07.2008'an, 
bi cezayê daliqandinê hate mehkûmkirin. 

Enwer Husênpenahî, mamostayê akinciyê devera 
Leylax a Kurdistanê, payîza sala borî bi buxtana 
"Muharibe"(şer bi Xwedê re) û gavavêtin li dijî ewlehiya 
neteweyî hate girtin û ji bo girtîgeha îdareya Ewlekarî a 
bajarê Qurwe hate şandin. 

Biryara dadgehê roja yekşem, 13.07.2008'an, hate dan 
û navhatî ji aliyê dadgehê ve bi cezayê îdamê hatiye 
mehkûmkirin. 

Bi dana biryara han, di dema du rojên borî de li 
Kurdistanê du mamostayên Kurd, bi cezayê îdamê hatine 
mehkûmkirin. 


Zeyneb Bayezîdî, Çalaka Mafê Jinan Hate Girtin 


Kurd 




L i gor rapora Civata Çalakên Mafê 
Mirovan li îranê, roja 09.07.2008'an, 
Zeyneb Bayezîdî, endama Civata han 
û endama çalak a Civata Jinên 

Azermêhr ya Kudistanê, li bajarê Mehabadê, ji 
aliyê hêzên rejîma Komara Îslamî a îranê ve 
hate girtin. 

Zeyneb Bayezîdî, temen 26 salî, xelkê bajarê 
Mehabadê û her wiha yek ji endamên 
Kampayna yek milyon îmzeyan li Mehabadê 
ye. 

Li gor rapora Rêxistina Parastina Mafê 
Mirovan li Kurdistanê, hêj sedema girtin û cihê 
ragirtina Bayezîdî, ne rohn e. 

Pêka rapora han, ew jina Kurd berê bi 
buxtana belavkirina nûçeyên ^ nerast, 
piropagendekirin li dijî rejîma îranê û 


bezandina sînor, bi 6 meh cezayê zîndanê bo heyamê 4 salan bi awayê hilawîstî û dûrxistin 
bo girtîgeha Meraxê hartiye mehkûmkirin. 


Rewşa Kedkarên Kûrexaneyên Urmiyê 
Dijwartir Bûye 

X wedî karên kûrepêjxaneyên Urmiyê bi 
hêcetgirtina ji kedkarên girevgirtî, dixwazin 
tolê li wan hildin û organên leşkerî 4 kesên 
din ji wan kedkaran bo dana ronkirinên 

hewce vexwendin. 

Li gor nûçeyê "dastranj"ê, Yekîtiya Azad a 
Kedkarên îranê îlan kir: "Ji dema bidawîhatina 
girevgirtina kedkarên kûrepêjxaneyên Urmiyê, 
rewşa wan ya karkirin û xebitînê ji berê dijwartir 
bûye. 

Karkerên kûrepêjxaneyên Urmiyê di vê dawiyê 
de, ji bo xuyakirina nerazîbûnê li hember 
kêmbûna miaş û rewşa nebaş a tendiuristiya cihê 
kar girev girtin ku di pêvajoya wê girevgirtinê de, 
nêzîk 26 kes ji kedkarên han hatin girtin û 
girevgirtina wan bê encam bidawî hat. 

Piştî girevgirtinê, netenê rewşa wan baş 
nebûye, belku xirab û dijwartir bûye. 



Agirî 


Rojeva Civakê 


14 Milyon Kes Li îranê Di 
Bin Hêla Xizaniyê De Dijîn 
Agirî- Beşa Civakî 

Li gor norm û standardên Rêxistina 
Neteweyên Yekbûyî, kesên ku li cîhanê 
dangî hêla xizaniyê dijîn, divêt aliyê kêm 
rojê 2 Dolar dahat hebin. Endamekî 
Komîsyona Bername û^ Budce ya Meclîsa 
Şêwra Îslamî a rejîma îranê eşkere kir ku 
12 milyon kes li îranê di bin hêla xizaniyê 
de dijîn û 2 milyon kes jî ji ber 
enflasyon(awsan)a vê dawiyê di bin hêla 
xurt û dijwar a xizaniyê de dijîn û jiyana 





wan bi gellek tengasiyan re rû bi rû ye. Ji 
ber ku zêdebûna buhaya xwardemeniyê, 
malbatên kêmdahat û xizan bi pirsgirêkan 
re berbirû kirine û nikarin hewcehiyên 
destpêkî ên jiyana xwe jî dabîn bikin. Bi vî 
awayî hejmara kesên ku li îranê di bin 
hêla xizaniyê de dijîn, 14 milyon kes in. 

Xala balkêş di vê derheqê de eva ye ku 
berpirsiyarên rejîma Komara Îslamî 
berdewam bi awayên cur bi cur dibêjin 
hejmara xizan û hejarên ku di bin hêla 
xizaniyê dijîn, nîvî bûye, bêy vê yekê ku 
serhejmariyek fermî bidin xuyakirin. Ne 
diyar e ku berpirsiyarên han van gotinan li 
ser çi bingehekê dikin. 

Serbarê vê çendê ku îran yek ji welatên 
zengîn û dewlemend ên cîhanê di warê 
çavkaniyên binerd e û ji vê rêyê ve 
dahateke zaf û bêrade dikeve destê 
hikûmetê, lê em mêze dikin ku rewşa 
jiyana aborî û civakî ya gelên îranê 
dijwartir dibe û roj bi roj hejmara xizanan 
zêde dibe. 

Lê car caran kesên wekî Serwetî, 
endamê Komîsyona Bername û Budce ya 
Meclîsa^ Şewra Îslamî basa rastiyên nava 
civaka îranê dikin. 

Di îranê de jî, ew herêmên ku 
neteweyên ne Fars lê dijîn, zêdetir ketine 
ber dorpêçên desthilatdarên rejîma 
Komara Îslamî. Em dibînin ku 4 
parêzgehên Kurdistanê, Herêmên Belûç, 
Ereb û Turkeman, dever û parêzgehên 
herî xizan di îranê de ne. Nemaze bajarên 
Kurdistanê eva 30 sal in ji ber xebat û 
berxwedana mafxwazane û neteweyî ya 
Kurdan yê ketine ber pêla baykut û 
dorpêçên aborî û gelê Kurd di xizanî û 
belengaziyê de dijî, di halekê de ku gelê 
Kurd li Rojhilatê Kurdistanê hêjayî 
jiyaneke baştir e. 

H îndekarî, dozîna mirov a berteka 
nasîna jiyanê ye û ji dayîkbûna 
mirov bigirin heta dawiya temenê 
mirov bi awayekî bênavber û 
misêwa didome. 

Hînekarî, tehna pêdiviya jiyanê ya 
bivênevê ye. Ev pêdivî tu carî ji mirov 
nagere û mirov her gav arasteyî lêgerîn, 
lêpirsîn û dahûrandinên nû û guherbar 
dike. Gelek rê û rêbazên hîndekariyê û 
şêwe û şêwazên wê yên nû û nûjen hene. 
Ji bo wê jî hewcetiya mirov tim bi zanîna 
perwerdehiyê û derûnnasiya/psîkolojiya 
hîndekariyê heye. 

Pêkhatina hîndekariyê, ligel ku pêyî 
perwerdehiyê zêde ne pêkan be jî, 
hîndekarî û perwerdehî ne heman tişt in. 
Hîndekarî, dozîneya(teoriya) perwerdehiyê 
û perwerdehî jî sepan û kardariya(pratîka) 
hîndekariyê ye. Bi vegotineke din, heke 
hîndekarî tunebe, liv û tevgerên mirov ên 
ketberê bi rêkûpêk û tevgerên mirov jî 
têkûz nabin. Her wiha heke perwerdehî jî 
tunebe, wê çaxê tu fêdeya zanîneke bê 
çalakî/emel û kardarî nîn e. Ji bo wê, beriya 
perwerdehiyê pêdivî bi hînbûn û hêwisîna 
zanîna lebatên mirov û çawaniya liv û 
tevgerên wî/wê yên erênî heye. 

Hîndekarî, deriyê perwerdehiyê yê yekem 
e. Heta ku mirov tiştekî hîn nebe nikare bi 
kar bîne. Zanîna bikaranîn û xebitandinê 
xwe dispêre hîndekariyê. Hîndekarî bi 
hîndariyên sivik dest pê dike û hêdî hêdî 
ber bi yên mezintir ve diçe. Bo nimûne tu 
zarokên berşîr pêşî nikare bi carekê re rabe 
ser piyan û bimeşe. Hêdî hêdî gavan 
tavêje. Dikeve û radibe. Ji wan ketin û 
rabûnên xwe hin tiştan fêr dibe. Her 
fêrbûnek wekî ceribandinekê dibe hîmê 
hînbûna wî/wê. Bi rastî axftina zarok jî pêşî 
bi vî awayî dest pê dike. Ji dê û bavê xwe, 
ji der û dora xwe hin tiştan dibihîse, dibîne 
û hîn dibe. Peyre peyre ew bi xwe dike û 
fêr dibe. Ew fêrbûn û hîndekariya zarok bi 
kirinên wî re bi dest dikevin û distewin. 
Ango hîndekarî pêşî bi 
lasayîkeriyê/texlîtkirinê dest pê dike û 
peyre jî bi sepandina perwerdehiyê re 
digihîje armanca xwe. Girêdayî vê mijarê 
ceribandineke ramanwerê navdar Konfîsyûs 
heye. Dibêje: 

"Ger ku min bihîstibe, ji bîr dikim 
Ger ku min ditibe, tê bîra min. 

Ger min bi xwe kiribe, ez fêm dikim û tê 
digihîjim." 

Bi rastî jî wisa ye. Heta ku mirov karekî 
neke û bi destê xwe çêneke ne dikarehîn 
bibe û ne jî dikare bi kar bîne. Hînbûna herî 


mayînde bi kirin û sepandinên dîtbar re bi 
dest dikeve. 

Berî jiyanê, tiştê ku liva şopa wê ya 
guhertinê dimîne, hîndekarî ye. Di encama 
hînbûnê de, teqez bizaveke ku guhertin tê 
de dixuye pêk tê. Çawa û çilo dibe bila 
bibe, di encama hînbûnê de,guhertineke 
berbiçav a bivênevê derdikeve holê. Piştî 
hînbûnê, di gel ku tevgereke guhertî ya bi 
dest xwe re pêk tê, tevgera ku bi vîn û 
daxwaza mirov re peyre peyre pêk tê jî, 
derdikeve holê. Liv û bizavên ku pêk tên 
dibe ku pirê caran ne li gorî dilê mirov bin, 
Ango ne erênî bin. Ji ber ku ragihandina 
her mirovekî/ê ya bi civakê re cihê cihê ye. 
Ji bo ku mirov bikaribe behsa guhertineke 
mayînde ya tevgerên mirov bike, divê ew 
guhertin domdar û misêwa be. Guhertina 
tevgerên demdemî, ji ber ku ji ber 
mezinbûn, kamilbûn û stewîna cest û 
hestên mirov pêk tên, tu car wekî hînbûnê 
nayên dîtin û pejirandin. Çimkî xebitîna 
hêmanên hundirîn, liv û tevgerên dozîneyî, 
peyamên genetîk ên rakendiyê(irsîtiyê) ne. 
Belê hîndekarî piştî jiyanê dest pê dike. 

Hînbûnî/hîndekarî karekî takekesî(ferdî) 
ye. Armanca vê pêvajoyê, her car ji bo 
domandina jiyanê ye. Vezelokiya vê yekê 
qet nîn e. Bi vegotineke din, hînbûnî bi van 
bertekan re pêkan nabe. Arasteyîbûna 
jîndaran ya ku hemcisnên xwe nas bike an 
jî wan bişopîne, arastebûneke xwezayî ye. 
Û ev yek bi destpêka jiyanê re xwe dide 
der. Ligel ku tevgereke dozîneyî be jî, bi 
saya hîndekariyê tê venêrtin (kontrolkirin). 
Belê bi vê bertekê re hînbûnî di radeya herî 
kêm de dimîne. 

Pirên wan tevgeran ji hêla der û dor ve 
tên diyarkirin . Demdemî û guherbar in. 
Vebijarka (alternatifa) wan a ku tevgerên 
mirov diguherînin heye. Dozîneyên hînbûna 
lebatiyê, hînbûna jiyanê jî rave dike. 

Hîndekarî ji bo mirov û ji hêla mirov ve 
pêk tê. Di nav heyînên jîndar de, tenê 
mirov dikare, vebijarkên jiyanê bineqîne û 
di navbera sedem û encamê de têkiliyeke 
erênî raçav bike. Her wiha tenê mirov 
dikare der barê hevsenga tiştekî de, bi 
serê xwe biryar bide. 

Teorîsyenên lebata vebizaviyê, hînbûnê 
wekî pêwendiya navbera tiştê hişyarker û 
lebata vebizaviyê dibînin. Tiştê ku heyberên 
jîndar dide livandin jî, bûyerên derveyî û 
hundirîn in. Tiştên hişyarker heyberan dixin 
nav lebatê. Û ev lebat pêşî bi hîndekariyê 
dest pê dike û bi perwerdehiyê re encam 
dide. 


Agirî 

_I 

ŞEVEREŞÊN SÊWÎ 



Xizan Şîlan 2008-01-13 Stockholm 

ez 

hinavên helbesta kal û pîr 
bi şehweta hestên peritî 
dadigirim û dinivîsim 
li tenetiya şevereşên sêwî 
şefaqên ciwaniya min 
desteserî bûn 
ava kaniya temenê wêran 
ber bi rawestgeha 
goristana lal ve 
diherike 

wizîna bayê mirina bêveger 
di guhên giyanê min de 
dîsa çingeçinge 
asîman 

li dor keser û nalîna min 
dizivire 

bêhna bîranînên şad 
di xwîna çarenûsa genî de 
dixeniqe 

bi gavên şemitok û westiyayî 
ber bi pêşeroja nediyar ve 
dimeşim 

li henasa roniya beyanan 
bi dengê qebqeba kewan re 
lêvên dilê zîzbûyî 
dikenînim 

ji kovaniya demsalên xwe 
bafiroka bêrîkirinên zaroktiyê 
difirînim 

li xewna şevên spî 
rengê tariya rojên bihurî 
bi keskesora hêviyan 
dixemilînim 

li hawara demên reben 
sînorên rûreşiyê 
ji gerdûna êşa dilê xwe 
dişeqînim 

li perestgeha çol û beyaran 
rêya diçe fazîletê 
diramim 

di arşîva heyaman de 
rûyê rûpelên qurmiçî 
ji tozaînkara dîrokê 
dadiweşînim 

û mirovahiyê vedixwenim 

nav xezîna nefsbiçûkiya dilê xwe 

ez 

bi çira awirên tefandî 
bi ramanên dil û kezebê 
bi dest û piyên ker û lal 
û 

bi lerza tiliyên bedenê kor 
kulîlka xeyalên çilmisî 
ji nû ve 
dibişkivînim 

Mîr Celadet Elî Bedirxan 
1893 -1951 


Konê Reş -Qamişlo 


elên xelkê xwe bi mirovên xwe, 
yên şareze, zane û mêrxas pesin û 
paye dikin, ewên ku gelên wan 

sûdek ji wan dîtibe, çi di warê hilgirtina 
tivingê de be û çi di warê hilgirtina pênûs û 
xamê de be. Lê gelê kurd di vî warî de jî, 
weke tev waran, paşketî maye. Diyare ku 
sedemên vê yekê jî pirr in, wek tev 
paşketinên gelê Kurd. Qey ev jî Qedera me 
kurda ye?! 

Di 15 vê meha Tîrmehê de (15.07.2008), 
57 sal bi ser koçkirina rêberê zimanê kurdî, 

Mîr Celadet Bedirxan re dibuhire, gelo 
kesî gotiye emê vê rojê bibîr bînin an 
haziriya xwe û vê rojê kirine?! Tevî ku bêtir 
ji 10 navendên kulturî û çandî yên kurdan 
di van 10-15 salên dawî de, hatine 
dameziran, çi li welat û çi li derveyî welat( 
sirgûnê). Bêtirî 20-30 kovar û rajnameyên 
kurdî bi tîpên latînî têne weşandin. Ew 
tîpên ku Mîr Celadet Bedirxan ji zimanê 
kurdî re bijartine, piştî xebateke dûr û dirêj, 
ku 13 salan pêre dom kir û bi wan tîpan 
hawar û gazî kurdan kir û got: 

"Bavo lî dinê ji me kêmtir kes 
nemaye, heçî milet hene tevde bûne 
dewlet û hikûmat, xwedan kitêb û 
dibistan. Bi tenê em miletê kurd bi 
şûnde mane, reben, feqîr, Nezan, 
belengaz di destê xelkê de 
lihîstok...Xelkê hevsarê me kiriye 
destê xwe li gor kêf û menfîeta xwe, 
berê me ji bakur dide nîvro, ji rojave 
dide rojhilatê, ji lewra divêt em jî 
bixebitin, xelkê xwe hînî xwendin û 
nivîsandinê bikin, vî miletê belengaz ji 
tariyê xelas bikin, berê wî bidin tav û 
ronahiyê". 

Mîr Celadet Bedirxan li ser rê û şopa apê 
xwe (Mîr Miqdad Medhet Bedirxan) 

diliviya, hawar û gaziya wî ji ya apê wî bû. 
Ew apê ku di roja 22'ê Nîsana 1898'an de, 
yekemîn Rojnameya kurdî li Qahîrê weşand 
û di nav kurdan de bibelavkirin daye û di 
nav rûpelên wê de gazî kurdan kiriye û 
gotiye: 

'Gelî mîr û axano, kurmancino! qenc 
bizanin, xwendin, ilm û marifet li 
dinya û axretê rûyê mirov sipî dike 
...Niha zaroyên xwe bielîmînin ilm û 
marifeta. Hûn bi xulaqeta xwe şûcah 
û cesûrin. Hekê hûn bibin xweyî ilm, 
hûnê ji dinê hemiya xurttir, 
dewlemendtir bin". 

Gereke ku ev navendên çandî, kovar û 
rojnameyên kurdî, liser jiyan û ramanên vî 
kesî rawestin, nav û nîşanên wî di nav gelê 
wî de belav bikin, da ku gelê wî ji nêzîk ve 
wî nas bike, serwextî xebat û berhemên wî 
bibe, navê wî ji tariya salan bê deranîn 
ronahîya rojên îro. Bi kêmanî di wiha roj 
de.. (Mixabin gelek rojên wiha derbas bûne 
û em ne rawestiyane). 

Tiştekî giring heye, pir bîr û baweriya 


min pê tê, ew jî ev e; yê ku li kevnê xwe ne 
pirse, lê neguhdar be û neparêze, zore ku 
karibe di pêşerojan de, tiştekî durist û aktîv 
ji gelê xwe re pêşkêş bike. Vêca gereke em 
guhdariyê li vê yekê bikin, li wan mirovên 
xwe yên kevnar miqateb in û gelê xwe 
serwextî jiyan û xebata wan bikin. Fermo bi 
kurtbirî jiyan û xebata Mîr Celadet Bedirxan 
seh bikin: 

Tevî ku mîrê dûmahiya welatê (Botan), 
Mîr Bedirxanê Azîzî, di sirgunê de 

li Şamê, di sala 1868'an de çûbû ber 
rehma Xwedê, lê siltanê Osmanî rê neda 
kurên wî bi vegera warê bav û kalan "Cizîra 
Botan", piraniya wan kirin hakim, walî û 
paşa, lê li dervî welatê wan, da ku ji şer û 
bela wan xelas be... 

Hingê Emîn Alî, bavê mîr Celadet kurk ji 
wan kuran bû, para wî bû hakimê cezayê li 
Stenbolê. Di wê demê de, Xwedê kurek 
dayê, navê wî kir Celadet, ango sebir û 
saman. Ji ber ku pirr bi hêvî bû ku wê 
tengayî xelas bibin û rojekê li welatê xwe 
Botan vegere. Vêca sebir û saman dikişand. 
lê mixabin, ew hêviyên wî pêre çûne gorê, 
li cihekî dûrî welatî wî bi gelekî, Misrê, 
bajarê Qahîre, di sal 1926'an de. 

Lê kurê wî Celadet ew hêviyên bavê xwe 
û bapîrê xwe, bi xwe re hilgirtin û hilanîn û 
di ber wan de xebitî ta roja dawîn ji temenê 
xwe. Mîr Celadet bi welatparêzên kurdan 
re, bi bav, ap, pismam û birayên xwe re 
komeleyên kurdî yên pêşîn di Stenbolê de 
ava û saz kirin. Di sala 1914'an de, di eniya 
Qefqasê de, beşdarî di şerê cîhanî yê 
yekemîn de kir, ta ku giha Tebrîz û Bako... 

Di sala 1919'an de, ew û birayê xwe Dr 
Kamîran, Ekremê Cemîl Paşa û Fayiq 
Tewfîq ji Silêmaniyê (Pîremerd), di gel 
Mêcer Newêl yê Înglîzî, li kurdistana bakur 
geriyan, daku daxwazên gelê kurd nas 
bikin, berî ku peyman ( Sîver) bê morkirin 
di navbera hevalbendan û dewleta Osmanî 
de. Di sala 1922'an de Mistefa Kemal Paşa 
fermanek deranî bi kuştin û sirgûnkirina 
malbata Bedirxaniyan, vêca ji neçarî 
Turkiye li şûn xwe hiştin û bi şar û welatên 
dinê ketin, ta ku ew û birayên xwe li 
Almanya bi cî û war bûn. Bavê wî Emîn Elî 
Bedirxan û birayê wî yê mezin (Sureya 
Bedirxan: Dr Bileç Şêrko) reviyan Misrê, 
bajare Qahîre. Hingê Mîr Celadet li Almanya 
xwendina xwe di avûkatiyê de bir serî û 
dest bi xwendina doktorayê kir. Lê dema ku 
seh kir şoreşa Şêx Seîdê Pîranî dest pê 
kiriye, di derhal de xwendina xwe li rexekî 
hişt û xwe bi şoreşê ve gihand. Mixabin ew 
şoreş ne di çax û demê xwe de dest pê 
kiribû û lewra bi hovîtî hat perçiqandin. Mîr 
Celadet jî, polîpoşman careke din zîvirî 
Almaniya. 

Di sala 1927'an de, Mîr Celadet û 
Memdûh Selîm Begê Wanlî, bi alîkariya 
Ermeniyan, komela Xoybûn li Lubnanê 
dameziriyan. Bi beşdarbûna gelek 
welatparêz û serokên eşîrên mezin di 



kurdistanê de. 

Di sala 

1929_1930'an de 
xwe amade kirin ji 
şoreşa Agirî re, ku 
ji sînorê Sûriyê êrîşî 
tirkan bikin û 
bavêjin ser 

Mêrdînê, Midyadê, 
Ûrfa û Cizîrê. Da ku 


akama artêşa tirkan ji ser şoreşvanên Agirî 
sivik bibe. Lê sed mixabin wek ku Mîr 
Celadet û hevalên xwe dixwestin, bi wan re 
neçû serî. Ji ber ku hingê axa û begên 
Binxetê xwe-bixwe ji hev nerazî bûn û şerê 
hev dikirin. Vêca Mîr Celadet ji neçarî xwe 
bi şoreşa^Agirî ve gihand, da ku di^şer de li 
kêleka îhsan Nûrî Paşa û Îbrahîm 
Hesko Têlî be. 

Lê sed heyf û mixabin, ew şoreş jî bi 
destê tirkan, bi tundî hat qurmiçandin. 
Serokên wê jî, ji neçarî xwe li îranê girtin û 
Mîr Celadet Bedirxan di gel wan. 

Li Tehranê, Mîr Celadet bi Şah Riza 
Pehlewî re rûnişt û doza alîkariya kurdan 
lê kir, lê Riza Şah xwe neda ber tu tiştî, 
tiştê ku xwe da ber, ku Mîr Celadet bi ya wî 
bike û bibe Wezîrek bi kêfa xwe li 
dewleteke Ewropî..Lê Mîr 

Celadet bi vê tevdîra Riza Pehlewî razî 
nebû, vêca Pehlewî ew bi darê zorê ji 

tixûbên îranê deranî û berê wî da îraqê. 

Di wî çaxî de li îraqê, hikumeta Îngilîzî 
şerê kurdan dikir, dema îngilîzan sehkir ku 
Mîr Celadet li Bexdayê ye,^ ketin hev û 
rêtengî jêre çê kirin, daku ji îraqê derkeve. 
Ji ber ku Mîr Celadet Bedirxan di hingê de 
wek sembolekê bû ji neteweya kurd re. 
Paşan ji neçarî Mîr Celadet ji îraqê derket û 
careke din xwe li Sûriyê girt. 

Li Sûriyê jî, hikûmeta firansî ya ku 
desthilat bû dest danîn ser û ew şandin 
Şamê da ku di bin rûniştina zorê de be, 
wek piraniya Kurdperweran di wî çaxî de, 
wiha mîr jî ket bin rûniştina zorê de li 
Şamê, digel gelek ji welatparêzên kurdan û 
serokên êl û malbatên mezin yên 
sirgûnkirî... 

Di sala 1932'an Mîr Celadet bi serokên êl 
û eşîrên kurdan re, bi şêx, mella û 
welatparêzan re komelek damezirandin bi 
navê: Civata alîkari-yê ji bona kurdên 
belengaz, nemaze ji bona wan kurdên ku ji 
Turkiyê mişextî û sirgûnî Binxetê bibûn û 
piraniya wan tazî û birçî bûn. Vêca ji bo 
alîkariya wan, ev civat hatibû avakirin û 
gelek malik li şar û gundên Binxetê hatibûn 
vekirin. Hingê serokê civatê li bajarê Şamê 
Dr. Ehmed Nafiz Zaza bû û li bajarê Hesekê 
Hesen axa Haco bû. Ji ber gelek sedeman 
ew civat jî pûç derket û mîr bê hêvî bû. Mîr, 
rabû û rêkek nû da ber xwe, ku bi tena xwe 
kovarekê bi zimanê kurdî tîpên latînî di nav 
kurdan de biweşîne, bi wê alfabêya latînî ya 
ku ji sala 1919'an de pê mijûl bibû.. Wiha 
di roja 15.15.1932'an de hejmara pêşîn ji 
kovara xwe (Hawar) li Şamê çap kir û di 
nav kurd û biyanyan de belav kir û hawar û 
gazî kurdan kir û got: 

"Hawar dengê zanînê ye, zanîn 
xwenasîne, xwenasîn ji mere riya felat û 
xweşiyê vedike. Hawara me berê her tiştî 
heyîna zimanê me dê bide naskirin lewma 
ku ziman şerta heyînê ya pêşîn e...)3" 

Ew cara pêşîn bû ka alfabêya kurdî latînî 
berdestî zimanê Kurdî dibe. Digel kovara 
Hawarê re, di roja 01.04.1942'an de, Mîr 
Celadet kovareke din bi navê Ronahî xurû bi 
kurdîya latînî çap û belav kir. 

Mîr Celadet bi bêtîrî 15 navan di van herdû 
kovarên xwe de dinivîsand. Ji ber ku kesên 
nivîskar kêm bûn û ne dixwest ku biyanî zanibin 
ew tenê, yan ew birayê Xwe (Dr. Kamîran) tev 
babetên van kovaran dinivîsînin. 

Di pey re Mîr Celadet nav di gelek kesan de 
dida, ew dehif didan ber bi nivîsandina zimanê 
kurdî. Di roja îro de gelekan ji wan nav û deng 
dane wek: Cegerxwîn (Mele Şêxmûs), Osman 
Sebrî, Qedrî Can, Mistefa Ehmed Botî, Hesen 
Hişyar. Hingê jî, gelek kesên bi nav û deng di 
kovarên wî de nivîsandine wek: 

Goran, Bêkes -Ihsan Nûrî Paşa, Evdulrehmanê 
Eliyê Ûnis, Mele Ehmed Namî..hwd. 

Mîr Celadet di ber herdû kovarên xwe re 
pirtûkxaneyek vekir bi navê Pirtûkxana Hawarê, 
û 20 pirtûk çap kirin, dîwana Cegerxwîn a 
yekemîn:Pirîsk û Pêt yek ji wan e. Hem jî mîr 
Celadet pêşgotin ji vê dîwana Cegerxwîn re 
nivîsandiye. 

Di sala 1935'an de Mîr Celadet zewicî ye, 
diyare ku kebanî, kiçmama wî "Rewşen xanim 
Bedirxan e. 

Ji zewaca wan kur û keçek li wan zêde bûye, 
kur navê wî Cemşîd e, di sala 1939'an de 
çêbûye, doktor bû di bijîşkiyê de, jiyana xwe li 
Almaniya derbas dikir, di sala 1999'an de li 
Berazîlê çûye ber dilovaniya Xwedê. lê keç navê 
wê (Sînemxan) e, kebaniya nivîskarê kurd 
rehmetîSelah Sadella ye û niha li Hewlêr 
dimîne... Mîr Celadet bi van zimanan dizanî: 
Tirkî, Înglîzî, Fransî, Farisî, Rûsî, Yûnanî, Almanî, 
Erebî ji bilî ku zimanê kurdî zimanê dê û bavê wî 
bû, zimanê axaftina mala wî bû. 

Ji berhem û afirandinên Mîr Ceiadet 
Bedirxan: 

1- Rêzimana alfabêya kurdî, Şam 1932 
berhem û afirandinên Mîr Celadet Bedirxan: 

2- Rûpelinine alfabê, Şam 19: 

3- Bîyîsa Pêxember. Şaml933. 

4- Nevêjên Êzedyan Şam 1933 

5- Nameyek ji Mistefa Kemal Paşa re Şam 
1934. 

6- Li dordoza Kurdistan ê, Misir 1943. 

7- Giramêra kurdî, Şam 1943. 

8- Giramêra kurdî-bi firansî 

9- Sebebên rastyi ketina edivne 

10- Ferhenga kurdî -kurdî 

11- Ferhenga kurdî-firansî 

12- Xwebinas 

13- Kitêba sînemxanê 

14- Hevind "şanoye" 

15- Dîwanek helbest, çapnebûyî" 

Jêder: 

1- Mîr Celadet Bedirxan, kovara" Roja Nû " 
jimar "1" Beyrût, 1943 

2- Mîr Miqdad Medhet Bedirxan, rojnameya " 
Kurdistan" jimar 4"Qahîre 1898. 

3- Mîr Celadet Bedirxan, Hawar, jimar l.Şam 
1932. 


Dengê Rojava 


Yekemîn Salvegera Koçkirina 
Seydayê Keleş (1930-2007) 

Besam Mistefa 


let Bedirx 

0 - „ 
ial Paşa 


M 


adet 

2ji 


ixabin, gelê me mezin û 
navdarên xwe piştî mirina wan 
bi rêz û qedir dike, lê ne di 

jiyana wan de! Van rojan salvegera 
yekemîn ya koçkirina hozanvanê kurd 
Seydayê Keleş li Rojavayê Kurdistanê 
hate lidarxistin. Beriya salekê, di temenê 
77 saliya xwe de, di roja 18-06-2007'an 
de, dilê helbestvanê Kurd yê Rojavayê 
Kurdistanê Seydayê Keleş li Qamişloyê 
rawestiya. Navê seyda ê rastî Mele 
Hisên kurê Mihemmdê Keleş e. 

Seydayê Keleş di sala 1930'an de li 
gundê Bizgûrê ji wîlayeta Mêrdîne li 
Ku rd ista na Serxetê(Ti rkiyê), hati bû 
jiyanê. Di 6 saliya temenê xwe de bav û 
diya wî diçin ber dilovaniya Xwedê, ji 
feqîrtî Binxet dibe. Weke piraniya 
hozanvan û şaîrên wê demê di zaroktiya 
xwe de fêrî xwendina Quran û feqetiyê 
bûye û piştre berê xwe daye warê wêje 
û zimanê kurdî û bûye hozanvanekî 
kilasîk ê kurdan. Keleş hevalê 
helbestvanê nemir Cegerxwîn, Qedrî 
Can û Namî, bûye. Xaleke ne ya erênî di 
jiyana Keleş de ew bûye ku ew derbasî 
nav tevgera siyasî ya kurdî bûye. Rast e, 
ev yek ji bandora hizr û ramanên sosyal 
marksî tê, evên ku cudahiyê di navbera 
siyaset û çandê de nabînin di qonaxa 
xebata rizgariya niştimanî de, lê belê ez 
di wê baweriyê de me ku hozanvan ê 
tevahiya gel e û ne ê partiyeke taybet e 
kîjan dibê bila bibe. Hilbet, divê bê gotin 
ku ev şaşîtî ji dilpakî û kurdperweriya 
Seydayê Keleş encam daye, vî camêrê 
ku heta roja dawî ji temenê xwe 
xizmeta gel û wêjeya kurdî kiriye. 

Min careke tenê Seydayê Keleş dîtiye. 
Min nizanibû ew cara pêşîn û dawîn e ku 
em hevdû dibînin. Me hinekî behsa 
cudahiya di navbera helbesta kilasîk û 
nûjen de kir û wî weke helbestvanekî 
kilasîk berevaniya wê kir û di dawî de 
me li hev kir ko helbesta xweş xweş e, 
çi kilasîk be û çi nûjen. Gellek berhemên 
Keleş ên çapkirî hene wekî: Em û 
dijmin- Rêka Gel- Derdê Millet- Ronahî- 
Xebat- Gotinên Pêşiyan- Helebçe 
(Yekîtiya Nivîserên Kurd- Duhok ev 
dîwana wî ya dawî çap kir). Her wisa hin 
berhemên wî hêj nehatine çapkirin, ji 
ber kêmderfetiyê wekî: Berbang- 
Baxistan -Bîranînên Min, ez hêvî dikim 
ku 

kurd xwedî li van berheman derkevin. 

Piştî 77 sal jiyan, Keleş li goristana 
Qudûr Bega li Qamişloyê hate veşartin. 
Keleş ji bilî helbestê di warê kelepor û 
folklorê kurdan de jî xwedî bilîmetî û 
şarezayiyeke berfireh bûye û xwe gellekî 
westandibû di vî warî de û di encamê de 


kitêba Gotinên 



pêşkêşî 

xwendevanên kurd kir. Bi giştî, 
naveroka helbestên Keleş li ser 
kurdayetî û jiyana hejarî û feqîriyê ne ya 
ku têde derbas bûye. Mirov tiştekî 
balkêş di wan de nebîne jî, lê ked û 
westana xwediyê wan bi aşkerayî dibîne 
û rîtm û tameke xweş ji wan werdigire. 
Lê çawa be jî wî - weke gellekê din ku 
mîna şagirtên Cegerxwînî têne naskirin- 
tiştek zêdeyî mamostayê xwe pêşkêş 
nekirin, û nexwestin yan jî nikaribûn ji 
bin baskê wî şehbazî derkevin! Bi 
mixabinî dibêjim- ji ber ku divê mirov 
keda tu kesî winda neke- wî nikaribû 
xwe bipêşxîne û cudahiyekê yan jî 
taybetmendiyekê bixe nav helbesta xwe 
de. Bê guman ev nayê wê wateyê ku 
seyda ne wefadar ê gel û welatê xwe 
bû, berevajî vê yekê dilê wî her bi kurd 
û kurdistanê re bû û ta dawiya temenê 
xwe ewî xizmeta çanda gelê xwe dikir. 
Eve jî nimûneyekji helbesteke Keleş e: 

Zirav û Şêrînê 

Zirav û şêrînê, xweş û hingivînê 
Teima wê dimînê sed salî di jînê 

Gewra zer û sor e bisk û gulî more 
Rihan û bixûre, dev û lêv ji xwînê 

Serbestê, ciwanê, jîr û çil zimanê 
Ser sera gulanê kuştim bi wê bînê 

Ji te dilbirînim, li ser te xemgîn im 
Gava te nabînim, li ser hiş namîne 


Bejna bilind, taze qirik ji aqaze 
Pir tenik û zane, bejna te ya Zînê 

Mizgînek dida min, hêjaye zerya min 

Heroj dihat ba min, serbest çûm civînê 

Wê go ez gul zarim, sêva li ser darim 
Xunava êvarim, zanim tu gul bînê 

Delalê mêvanî, bi nav û nîşanî 

Dermanê min zanî wê ji min re bînê 

Mem im, tu Zîna min, derdê birîna min 
Ez lê dibûm a min, delalê şêrînê 

Wê perdê hilîne, bavê biqetîne 
Da tu min bibîne, cîhan û vê jînê 

Ez Keleş im, zanim ez bo te derman im 
Bi nav û nîşan im, li ser ruwê jînê 

Bi zarê xwe bake, wer dilê me şake 
Ji bo te pir pake, ji bo te dixwînê. 








Rojnameya panzdehrojî ya siyasî, çandî û giştî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/index.php 
Navenda bingehîn ya xebata Agirî li Kurdistanê ye. 

Navnîşana derveyî welat: AFK B.P. 102- 75623 Paris CEDEX 13 -FRANCE 

E - Mail: 

agiri2003@hotmail.com 

agiri2003@googlemail.com 



Li îranê Biyara îdamê Ji Bo 4 
Kurdan Hate Birrîn 

► Hindî ku dem dibore, rewşa mafên mirovan li^ Kurdistana îranê 
dijwartir dibe û zext û givaşên hikûmeta Komara Îslamî bo ser gelê 
Kurd xurttir dibe. Dadgeha Bilind ya rejîma Komara Îslamî a îranê, 
biryara îdama Ferzad Kemanger, Elî Heyderiyan û Ferhad Vekîlî, 
3 çalakên Kurd ku bi tawana Muharibe ( şer tevî Xwedê) hatin girtin, 
pejirand. Di vê derbarê de, Ferzad Kemanger ji girtîgehê de peyamek 
kurt belav kir û got: "Ev biryare ji min re hatiye ragihandin û 
berpirsiyarên rêveber ên biryarê û girtîgehê ji min xwestine ku 
daxwaza efûyê bikim, lê min tu gunehek encam nedaye ku daxwaza 
efûyê bikim". 

Herwiha piştî derbazbûna du rojan ji pejirandina cezayê îdamkirina 

Ferzad Kemanger, mamostayê Kurd, Enwer Husên Penahî jî bi 
cezayê daliqandinê hate mehkûmkirin. 



Agahiyên berfireh derbarê vê biryarê de rûpela 8'an a vê 
hejmara Agirî bixwînin. 


Zêdebûna Nifûsa Cîhanê Heta 
7 Milyar Kesî 



1 l'ê Tîrmehê Roja Nifûsê 
ya Cîhanê hatiye binavkirin. 
Rojek ku ji sala 1989'an şûnde 
kete nav rojhejmara, da ku 
cîhan encamên zêdebûna 
nifûs ji bîr neke. 

Niha nifûsa cîhanê 6/4 
milyar kes tê texmînkirin, heta 


4 salên din, ango sala 2012'an, dê bigihîje 7 milyar kesî. Heke 
mifahwergirtin ji awayên li dijî pêgiranî û avisbûnê xurt nebin û 
pêşde neçin, ev hejmare heta sala 2050'an dê bigihîje 12 milyar 
kesî ku hejmareke gellek zêde ye. 

Sindoqa Nifûsê a Neteweyên Yekbûyî di vê derbarê de raporek 
weşand û destnîşan kir ku her salê 190 milyon jin di cîhanê de 
evis, ducanî dibin û qasê 50 milyon les jî dest bi jinavbirina zarok 
di zikê xwe de dikin. Sindoqa Nifûsê a NY da zanîn, eva di halekê 
ye ku 68 hezar jin di salê de ji ber vê yekê dimirin û ji ber vî karî 
bi milyonan jin jî siqet û nivîşkan dibin. 


Buhaya Xwardemeniyê Heta Sala 2012’an 
Dê Her Bilind Bimîne 

Banka Cîhanî "WORLD BANK", li ser vê baweriyê ye ku 
buhaya xwardemeniyê aliyê kêm heta sala 2012'an dê her wisa 
bilind bimîne. 

"Robert Zoellick", Serokê Banka Cîhanî tevî ragihandina vî 
nûçeyî, zêde kir û got, buhaya vejen (enerjî)ê jî dê her li jor 
bimîne û renge hinek caran jî kêm û zêde bibe. 

Bi gotina wî, buha di beşên xwardemenî û vejenê di astan 
cîhanî di rewşeke bi xeter de ye. 

"Robert Zoellick" got bi sedema berdewambûna buhaya zêde 
û giran a xwardemeniyê û vejenê, welatên xizan û ne pêşketî bi 
vî awayê ku Banka Cîhanî texmîn kiriye, ji bo dema han a 
diyarîkirî, bi qasê 6 milyar dê pêwîstiya wan bi alîkariya salane 
bona bidestxistina xwarina hewce a xelkê hebe. 


Pêvajoya Aştiya Navbera Felestîn Û 
Îsraîlê Nêzîk Çareseryê Dibe 

Bêtirî rêberên 40 welatên cîhanê ji 
Ewropa, Rojhilata Navîn û Bakurê Afrîqayê JJP j! 
roja yekşem, 13.07.2008'an li Parîsê û di 
çarçoveya Konferanseke girîng û mezin li * * 

hev civiyan. Bo caça yekemîn, Wezîrên Karê A 
Derve ên Sûriye û Îsraîlê li dora maseyekê li ' ' 

hev civiyan û li hevdu guhdarî kirin. 

Di konferanseke çapemeniyê de, Serok I 
Wezîrê Îsraîlê got ku tu demekê bi qasê niha ^ 
aştiya navbera Îsraîl û Felestîniyan nêzîk çareseriyê nebûye û wiha 
pêş neketiye. Ew du dixwazin di demeke nêzîk de bi awayekî fermî 
û rasterast bi hev re gotûbêjan dest pê bikin. Heta niha gotûbêjên 
navbera wan bi navbeynîkirinaTurkiyê birêve diçin. 

Di rojeva siyasî a Rojhilata Navîn de bûyer û sehneyên balkêş tên 
dîtin û pêşketinên xuya tên berçav. Pêşketinên han ne bi dilê 
rêberên rejîma desthilatdar a Tehranê ne û herdem hewl daye û 
dide ku rewşa Rojhilata Navîn aloz û bê serûber be û bona vê yekê 
jî li mêjdem e dixebite. Fransa kar dike ku Sûriyê ji rejîma Komara 
Îslamî a îranê dûr bike û daxwaz ji wî welatî kiriye ku dest ji 
alîkariyan bi Hizbulhê re berde. 

Pispor û karnasên siyasî dibêjin, dê encamên erênî û baş ji 
Konferansa Parîsê bikevin. 


Dewleta Azerbaycanê Rê Ji Ber Weşana 
Rojnameya Dîplomatê Girt 

► □ gor agahiyên ku Berpirsiyarê rojnameya DÎPLOMAT'ê birêz 
Tahir Silêman dan Agirî, ew rojanme ku di Asyaya Navîn û nemaze 
li Azerbaycanê de tê weşandin, eva qasê du hejmaran e ku 
dewleta Azerbaycanê rê ji ber weşana wê digire û gellek astengî û 
tengasî xistine pêşberî weşana wan. 

Lê berpirsiyarên vê rojnameyê ji ber hest bi berpirsiyarîkirin li 
hember çand, ziman û rewşa gelê me, nehiştin Dîplomat ji weşanê 
bisekine û bi neçarî eva du hejmar in ku di Gorcistanê de 
diweşînin. Vê yekê jî zext û givaşên malî û mesrefên zaf ên pere 
xistiye ser milê wan. 

DÎPLOMAT, rojnameyek heftane ye ku li Azerbaycanê bi tîpên 
latînî û Kurmanciya Jorîn weşana xwe dike. 
















